text:
τη θέσπιση αναλογικών αποτρεπτικών κυρώσεων για εγκλήματα διαφθοράς και νομιμοποίησης εσόδων από παράνομες δραστηριότητες.
 —
 Έναρξη αποτελεσματικής εφαρμογής της νέας στρατηγικής για την ακεραιότητα και την καταπολέμηση της διαφθοράς ως στρατηγικού μέσου με σκοπό την αποτελεσματική αποτροπή και μείωση της διαφθοράς σύμφωνα με τις αξίες και τα πρότυπα της ΕΕ. Ενίσχυση των ικανοτήτων της ομάδας παρακολούθησης για την εφαρμογή της εθνικής στρατηγικής για την ακεραιότητα και την καταπολέμηση της διαφθοράς, στο πλαίσιο στενής συνεργασίας του κοινοβουλίου, της κυβέρνησης, του δικαστικού κλάδου, του ιδιωτικού τομέα και της κοινωνίας των πολιτών.
 —
 Εξασφάλιση αποτελεσματικής συνεργασίας με τα αρμόδια θεσμικά όργανα και τους οργανισμούς της ΕΕ, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF) και παροχής βοήθειας σε αυτά για τη διενέργεια επιτόπιων ελέγχων και επιθεωρήσεων σχετικά με τη διαχείριση και τον έλεγχο των πόρων της ΕΕ, που πρέπει να παρέχονται σύμφωνα με τους ισχύοντες κανόνες και τις συναφείς διαδικασίες.
 Μεσοπρόθεσμες προτεραιότητες
 —
 Βελτίωση του μηχανισμού συντονισμού και συνεργασίας για την καταπολέμηση της διαφθοράς μεταξύ οργανισμών καταπολέμησης της διαφθοράς όπως το Εθνικό Κέντρο για την Καταπολέμηση της Διαφθοράς, η Εθνική Αρχή Ακεραιότητας, η Γενική Εισαγγελία, η εσωτερική υπηρεσία προστασίας και καταπολέμησης της διαφθοράς του Υπουργείου Εσωτερικών και η Υπηρεσία Πληροφοριών και Ασφάλειας.
 —
 Δημιουργία αποτελεσματικού μηχανισμού συντονισμού των δράσεων για την καταπολέμηση της διαφθοράς, της νομιμοποίησης εσόδων από παράνομες δραστηριότητες και της χρηματοδότησης της τρομοκρατίας εντός της δημόσιας διοίκησης σε κυβερνητικό επίπεδο.
 —
 Ενίσχυση του ρόλου του Εθνικού Κέντρου για την Καταπολέμηση της Διαφθοράς με στόχο την επίτευξη απτών αποτελεσμάτων. Εξασφάλιση ότι διαθέτει επαρκή προϋπολογισμό και προσωπικό, σαφείς αρμοδιότητες, επαρκείς ικανότητες και την απαραίτητη αυτονομία και ότι είναι προστατευμένο από αθέμιτες πολιτικές επιρροές και συνεργάζεται άρτια με άλλα όργανα επιβολής του νόμου που συμμετέχουν στην καταπολέμηση της διαφθοράς, και ειδικότερα με την εισαγγελική υπηρεσία καταπολέμησης της διαφθοράς.
 —
 Συνέχιση της ευαισθητοποίησης για τις διάφορες μορφές και τα είδη διαφθοράς και για τους τρόπους πρόληψής τους. Θα πρέπει να πραγματοποιούνται τακτικά ενημερωτικές εκστρατείες. Τα μέσα και οι στρατηγικές επικοινωνίας θα είναι ειδικά προσαρμοσμένα για το κοινό στο οποίο απευθύνονται και η αποτελεσματικότητά τους θα αξιολογείται τακτικά.
 —
 Βελτίωση του συστήματος έρευνας και δίωξης υψηλόβαθμων αξιωματούχων για υποθέσεις διαφθοράς, ώστε να διασφαλίζονται η διαφάνεια και η αμεροληψία των δικαστικών διαδικασιών, μεταξύ άλλων με τη δημιουργία συνθηκών ελεύθερης κάλυψής τους από τα μέσα ενημέρωσης. Στο πλαίσιο αυτό, η υπηρεσία καταπολέμησης της διαφθοράς θα πρέπει να επικεντρωθεί σε υποθέσεις διαφθοράς σε ανώτερο επίπεδο και να ενισχύσει τις ικανότητές της για την καταπολέμηση της διαφθοράς στις ανώτερες βαθμίδες της εξουσίας.
 —
 Επίτευξη περισσότερο απτών αποτελεσμάτων στο πλαίσιο της καταπολέμησης της διαφθοράς με τη βελτίωση των επιδόσεων των αρχών καταπολέμησης της διαφθοράς μέσω της επιβολής αποτελεσματικότερων κυρώσεων και της έκδοσης καταδικαστικών αποφάσεων, ιδίως για υψηλόβαθμους αξιωματούχους.
 —
 Τροποποίηση της νομοθεσίας προκειμένου να περιορισθεί το πεδίο εντολής της εισαγγελικής υπηρεσίας καταπολέμησης της διαφθοράς στις υποθέσεις διαφθοράς σε ανώτερο επίπεδο, μεταβίβαση δε των άλλων υποθέσεων διαφθοράς που διερευνούσε το NAC σε άλλους εισαγγελείς.
 —
 Ανάπτυξη και ενίσχυση ενός συνολικού και συνεκτικού νομοθετικού πλαισίου για την προάσπιση της ακεραιότητας στον δημόσιο τομέα.


text:
—
 Ενδελεχής έρευνα περιπτώσεων τραπεζικής απάτης, με σκοπό την ανάκτηση υπεξαιρεθέντων χρημάτων, και τακτική αναφορά της προόδου των ερευνών με διαφανή τρόπο.
 —
 Κοινοποίηση των κυριότερων αποτελεσμάτων της εν εξελίξει δεύτερης φάσης της έρευνας Kroll στην ΕΕ βάσει των όρων που έχουν συμφωνηθεί με την Kroll, χωρίς να διακυβεύονται οι περαιτέρω έρευνες και η ανάκτηση των περιουσιακών στοιχείων.
 —
 Διασφάλιση της διαλειτουργικότητας του ηλεκτρονικού συστήματος για τη διασφάλιση της ακεραιότητας (e-integrity) με όλα τα κρατικά και ιδιωτικά αρχεία που είναι απαραίτητα για την αποτελεσματική επαλήθευση περιουσιακών στοιχείων και προσωπικών συμφερόντων.
 —
 Περαιτέρω εφαρμογή του συστήματος αξιολόγησης της θεσμικής ακεραιότητας από το NAC και της διαχείρισης του κινδύνου διαφθοράς από δημόσιους οργανισμούς.
 Καταπολέμηση της νομιμοποίησης εσόδων από παράνομες δραστηριότητες, της χρηματοδότησης της τρομοκρατίας και του οικονομικού εγκλήματος
 Βραχυπρόθεσμες προτεραιότητες
 —
 Ευθυγράμμιση της νομοθεσίας με την 4η οδηγία σχετικά με τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας.
 —
 Ενίσχυση της τεχνικής και επιχειρησιακής ικανότητας της μονάδας χρηματοοικονομικών πληροφοριών, ώστε να εφαρμόζει αποτελεσματικά όλα τα καθήκοντά της όσον αφορά την καταπολέμηση της νομιμοποίησης εσόδων από παράνομες δραστηριότητες και της χρηματοδότησης της τρομοκρατίας, ιδίως για τη βελτίωση της συλλογής χρηματοοικονομικών πληροφοριών.
 —
 Η μονάδα χρηματοοικονομικών πληροφοριών θα πρέπει να χειρίζεται σε ολοένα μεγαλύτερο βαθμό και προδραστικά εικαζόμενες περιπτώσεις νομιμοποίησης εσόδων από παράνομες δραστηριότητες και χρηματοδότησης της τρομοκρατίας, αρχής γενομένης από τα όργανα που έχουν υποχρέωση να υποβάλλουν συστηματικές αναφορές για ύποπτες συναλλαγές, στα οποία θα πρέπει να επιβάλλονται κυρώσεις σε περίπτωση παράλειψης αναφοράς.
 —
 Ενίσχυση του προληπτικού καθεστώτος δέσμευσης κεφαλαίων με την παροχή της εξουσίας στις αρμόδιες υπηρεσίες υποβολής αναφορών να αναστέλλουν την εκτέλεση ύποπτων οικονομικών συναλλαγών.
 —
 Σύσταση εθνικής υπηρεσίας ανάκτησης περιουσιακών στοιχείων, η οποία θα προωθεί, μέσω ενισχυμένης συνεργασίας, τον ταχύτερο δυνατό εντοπισμό σε όλη την ΕΕ περιουσιακών στοιχείων που είναι προϊόντα εγκληματικής δραστηριότητας.
 Μεσοπρόθεσμες προτεραιότητες
 —
 Εφαρμογή μιας γενικής πολιτικής/στρατηγικής για το οικονομικό έγκλημα και τις χρηματοοικονομικές έρευνες, η οποία θα καλύπτει όλες τις αρμόδιες αρχές, συμπεριλαμβανομένης της εισαγγελικής αρχής, με στόχο την επίσπευση σύνθετων και χρονοβόρων ερευνών στον τομέα του οικονομικού εγκλήματος. Ενσωμάτωση σε αυτή τη στρατηγική μιας έννοιας παράλληλων χρηματοοικονομικών ερευνών και αστυνόμευσης βάσει εμπιστευτικών πληροφοριών, ώστε να είναι δυνατή η προδραστική λήψη μέτρων επιβολής του νόμου βάσει ανάλυσης δεδομένων.
 —
 Ενίσχυση και εφαρμογή αυστηρού νομοθετικού πλαισίου για την καταπολέμηση της νομιμοποίησης εσόδων από παράνομες δραστηριότητες και της χρηματοδότησης της τρομοκρατίας, σύμφωνα με τις αποφάσεις του Συμβουλίου Ασφαλείας των Ηνωμένων Εθνών και τις συστάσεις της ομάδας χρηματοοικονομικής δράσης (FATF) και σύμφωνα με τα αποτελέσματα των αμοιβαίων αξιολογήσεων στο πλαίσιο της επιτροπής Moneyval.
 —
 Εφαρμογή αυστηρής και φιλόδοξης νομοθεσίας για την κατάσχεση και δήμευση περιουσιακών στοιχείων, η οποία θα υπερβαίνει τα ελάχιστα πρότυπα που έχουν θεσπιστεί σε επίπεδο ΕΕ και θα περιλαμβάνει επίσης διατάξεις περί δήμευσης μη βασιζόμενης σε καταδίκη (ή δήμευση αστικού δικαίου).
 —
 Ενίσχυση της επιχειρησιακής συνεργασίας για κατασχέσεις, ανάκτηση περιουσιακών στοιχείων και διαχείριση περιουσιακών στοιχείων μέσω αποτελεσματικής επικοινωνίας και ανταλλαγής βέλτιστων πρακτικών μεταξύ της υπηρεσίας ανάκτησης περιουσιακών στοιχείων της Δημοκρατίας της Μολδαβίας και της ΕΕ.
 —
 Ενίσχυση της επιχειρησιακής συνεργασίας μεταξύ υπηρεσιών και

type: contracts

jurisdiction: EU


text:
μονάδων χρηματοοικονομικών πληροφοριών, δημοσιονομικού ελέγχου, αστυνομικών, φορολογικών και τελωνειακών υπηρεσιών μέσω διαλειτουργικότητας και ανταλλαγής δεδομένων (για παράδειγμα, βάσει ειδικών συμφωνιών ανταλλαγής δεδομένων). Θα πρέπει να τοποθετηθούν αξιωματικοί σύνδεσμοι μεταξύ των υπηρεσιών προκειμένου να διευκολυνθεί η επιχειρησιακή συνεργασία. Θα μπορούσε επίσης να εξεταστεί το ενδεχόμενο ανταλλαγών προσωπικού σε προσωρινή βάση για εκπαιδευτικούς σκοπούς.
 —
 Σε συνεργασία με το κοινό κέντρο κατάρτισης οργάνων επιβολής του νόμου (βλ. ανωτέρω), δημιουργία προγραμμάτων κατάρτισης με σαφή διαδικασία πιστοποίησης για υπεύθυνους διερεύνησης οικονομικών εγκλημάτων και αναλυτές, παροχή δυνατότητας συμμετοχής και ενθάρρυνση συναδέλφων από άλλους τομείς να συμμετέχουν σε δραστηριότητες κατάρτισης στον τομέα των χρηματοοικονομικών ερευνών. Η σημασία των χρηματοοικονομικών ερευνών θα πρέπει να αντικατοπτρίζεται δεόντως στην κατάρτιση των ατόμων που διενεργούν τις έρευνες, των εισαγγελέων και των δικαστών.
 —
 Ανάπτυξη καθοδήγησης και οδηγιών για τους φορείς που έχουν υποχρέωση να υποβάλλουν συστηματικές αναφορές για ύποπτες συναλλαγές, με σκοπό να ενισχυθεί η αποτελεσματικότητα της εφαρμογής της εθνικής νομοθεσίας για την καταπολέμηση της νομιμοποίησης εσόδων από παράνομες δραστηριότητες και της χρηματοδότησης της τρομοκρατίας.
 Συνεργασία στον τομέα της μετανάστευσης, του ασύλου και της διαχείρισης των συνόρων
 Μετανάστευση και άσυλο
 Βραχυπρόθεσμες προτεραιότητες
 —
 Συνέχιση της εφαρμογής της συμφωνίας επανεισδοχής μεταξύ της ΕΕ και της Δημοκρατίας της Μολδαβίας και συνέχιση της παροχής βοήθειας για την επανένταξη των πολιτών της Δημοκρατίας της Μολδαβίας.
 —
 Συνέχιση της παροχής πληροφοριών που αποσκοπούν στην αποσαφήνιση των δικαιωμάτων και των υποχρεώσεων ταξιδιών χωρίς υποχρέωση θεώρησης, συμπεριλαμβανομένων πληροφοριών σχετικά με τους κανόνες που διέπουν την πρόσβαση στην αγορά εργασίας της ΕΕ (μεταξύ άλλων μέσω της διαδικτυακής πύλης της ΕΕ για τη μετανάστευση), με το πλαίσιο της ΕΕ για τη νόμιμη μετανάστευση (οδηγίες για τους όρους εισόδου και διαμονής ορισμένων κατηγοριών υπηκόων τρίτων χωρών) και με την ευθύνη για κατάχρηση δικαιωμάτων στο πλαίσιο του καθεστώτος απαλλαγής από την υποχρέωση θεώρησης, καθώς επίσης και με τα δικαιώματα και τις υποχρεώσεις σε σχέση με τα συστήματα υγείας των κρατών μελών της ΕΕ.
 —
 Συνέχιση της ανάπτυξης πρακτικής συνεργασίας στο πλαίσιο της εταιρικής σχέσης κινητικότητας ΕΕ-Μολδαβίας.
 Μεσοπρόθεσμες προτεραιότητες
 —
 Προώθηση και ενίσχυση της συνεργασίας στο πλαίσιο της εταιρικής σχέσης κινητικότητας ΕΕ — Δημοκρατίας της Μολδαβίας μέσω της ενεργού συμμετοχής των κρατών μελών της ΕΕ, με ιδιαίτερη έμφαση στο σκέλος της μετανάστευσης και της ανάπτυξης.
 —
 Ενίσχυση της υπάρχουσας υποδομής (συμπεριλαμβανομένων των κέντρων κράτησης) και στελέχωση των αρμόδιων φορέων για τη διασφάλιση της επιστροφής υπηκόων τρίτων χωρών που διαμένουν παράνομα ή/και διέρχονται από το έδαφος της Δημοκρατίας της Μολδαβίας, με σκοπό να εξασφαλιστεί ο σεβασμός των ανθρώπινων δικαιωμάτων των μεταναστών υπό διοικητική κράτηση, και ανάπτυξη του πλαισίου ένταξης.
 —
 Συνέχιση της ενίσχυσης του υφιστάμενου πλαισίου ένταξης μέσω κέντρων ένταξης.
 —
 Ενίσχυση της δραστηριότητας του Γραφείου για τη Μετανάστευση και το Άσυλο, ως του βασικού φορέα του συστήματος λογιστικής και διαχείρισης μεταναστευτικών ροών, μέσω: 1) της ενίσχυσης του νομικού πλαισίου, των συνθηκών υποδοχής και των εγγράφων τεκμηρίωσης των αλλοδαπών· 2) της ενίσχυσης των περιφερειακών υπηρεσιών για την καταπολέμηση της παράνομης παραμονής αλλοδαπών και για την καταμέτρηση των αλλοδαπών· 3) της βελτίωσης των υποδομών και της διάθεσης των αναγκαίων χρηματοδοτικών και ανθρώπινων πόρων.
 —


text:
Συνέχιση της ενίσχυσης του συστήματος συλλογής και ανάλυσης δεδομένων για τις μεταναστευτικές ροές και το άσυλο, με την επικαιροποίηση της εκτενούς διαδικασίας προσδιορισμού των χαρακτηριστικών της μετανάστευσης και συνέχιση της σύνταξης εκθέσεων αξιολόγησης και ανάλυσης κινδύνου για τη μετανάστευση και το άσυλο.
 —
 Συνέχιση της αποτελεσματικής εφαρμογής της νομοθεσίας για το άσυλο, η οποία παρέχει ένα ασφαλές πλαίσιο για την προστασία των ατόμων που έχουν ανάγκη διεθνούς προστασίας, ενισχύοντας την υποδομή του κέντρου φιλοξενίας.
 —
 Κατάρτιση δημόσιων υπαλλήλων, υπαλλήλων του Υπουργείου Εσωτερικών, δικαστών και εισαγγελέων σε θέματα ασύλου και μετανάστευσης.
 —
 Εφαρμογή ολοκληρωμένης προσέγγισης στον τομέα της διασποράς και συνένωση των ικανοτήτων των εθνικών και τοπικών αρχών σε θέματα που αφορούν τη διασπορά.
 —
 Ανάπτυξη αποτελεσματικότερων τρόπων προώθησης της κυκλικής μετανάστευσης.
 Διαχείριση των συνόρων
 Βραχυπρόθεσμες προτεραιότητες
 —
 Περαιτέρω ενίσχυση της διαχείρισης των συνόρων και διατήρηση υψηλής ποιότητας συνοριακών ελέγχων και επιτήρησης των συνόρων, επέκταση και αναβάθμιση σταθερών και κινητών εγκαταστάσεων βιντεοεπιτήρησης.
 —
 Ενίσχυση της κοινής διαχείρισης των συνόρων ΕΕ — Δημοκρατίας της Μολδαβίας, μεταξύ άλλων μέσω κοινών συνοριακών ελέγχων και ανταλλαγής πληροφοριών (μεταξύ άλλων πριν από την άφιξη).
 Μεσοπρόθεσμες προτεραιότητες
 —
 Συνέχιση της παροχής κατάλληλης υποδομής, τεχνικού εξοπλισμού, συστημάτων ΤΠ και χρηματοδοτικών και ανθρώπινων πόρων, σύμφωνα με τη στρατηγική ολοκληρωμένης διαχείρισης των συνόρων και του σχεδίου δράσης της Δημοκρατίας της Μολδαβίας.
 —
 Συνέχιση της ενίσχυσης της συνεργασίας στη διαχείριση των συνόρων με τον Οργανισμό Ευρωπαϊκής Συνοριοφυλακής και Ακτοφυλακής (Frontex).
 —
 Ενίσχυση του συστήματος συντονισμού των συνόρων σε εθνικό επίπεδο.
 —
 Αναβάθμιση της εικόνας της κατάστασης σε εθνικό και τοπικό επίπεδο με την ενίσχυση της ανάλυσης κινδύνου, της ανάλυσης πληροφοριών και ανταλλαγής πληροφοριών με εθνικούς και διεθνείς εταίρους.
 Νομική συνεργασία
 Μεσοπρόθεσμες προτεραιότητες
 —
 Επιτάχυνση της συνεργασίας μεταξύ της Δημοκρατίας της Μολδαβίας και της Eurojust (από ποιοτική και ποσοτική άποψη) σε διασυνοριακές ποινικές υποθέσεις.
 —
 Συνέχιση της ενίσχυσης της δικαστικής συνεργασίας σε αστικές και εμπορικές υποθέσεις με:
 =
 προσχώρηση στις πολυμερείς συμβάσεις για τη δικαστική συνεργασία σε αστικές υποθέσεις και, ειδικότερα, στη σύμβαση του 1970 για τη συλλογή αποδεικτικών στοιχείων στην αλλοδαπή σε αστικές ή εμπορικές υποθέσεις, και εφαρμογή τους,
 =
 προσχώρηση στις πολυμερείς συμβάσεις για την προστασία των παιδιών, και ειδικότερα στις συμβάσεις της Συνδιάσκεψης της Χάγης για το ιδιωτικό διεθνές δίκαιο στον τομέα του οικογενειακού δικαίου, και εφαρμογή τους,
 =
 προετοιμασία του εδάφους για την προσχώρηση στη σύμβαση του 1996 για τη διεθνή δικαιοδοσία, το εφαρμοστέο δίκαιο, την αναγνώριση, την εκτέλεση και τη συνεργασία ως προς τη γονική ευθύνη και τα μέτρα προστασίας των παιδιών, και εφαρμογή της, ειδικότερα μέσω της αξιολόγησης των εθνικών ικανοτήτων και πόρων.
 —
 Ενίσχυση της δικαστικής συνεργασίας σε ποινικές υποθέσεις με την προσχώρηση στις σχετικές συμβάσεις, ιδίως στις συμβάσεις του Συμβουλίου της Ευρώπης, και την εφαρμογή τους.
 2.5. Εμπόριο και συναφή με το εμπόριο θέματα (ΣΒΖΕΣ)
 Η σφαιρική και σε βάθος ζώνη ελεύθερων συναλλαγών αποτελεί εκτενές μέρος της συμφωνίας σύνδεσης. Ως εκ τούτου, αναμένεται ότι η εφαρμογή αυτού του μέρους, που περιέχεται στον τίτλο V (Εμπόριο και συναφή με το εμπόριο θέματα) της συμφωνίας θα έχει προτεραιότητα ανάλογη με τη σημασία του στο συνολικό πλαίσιο


text:
της συμφωνίας σύνδεσης και στο πλαίσιο των σχέσεων ΕΕ — Δημοκρατίας της Μολδαβίας.
 Εμπορευματικές συναλλαγές
 Τα μέρη θα συνεργαστούν για την εφαρμογή των διατάξεων σχετικά με την πρόσβαση των εμπορευμάτων, συμπεριλαμβανομένης της ενέργειας, στην αγορά, ιδίως μέσω κοινών διαβουλεύσεων, με στόχο:
 Βραχυπρόθεσμες προτεραιότητες
 —
 Επίτευξη περαιτέρω βελτιώσεων στον τομέα των στατιστικών για το εμπόριο, ώστε τα μέρη να εξακολουθήσουν να εφαρμόζουν ορθά τον μηχανισμό κατά της καταστρατήγησης.
 —
 Συνεργασία για την εφαρμογή του χάρτη πορείας με στόχο τη βελτίωση της ανταγωνιστικότητας της Δημοκρατίας της Μολδαβίας.
 —
 Ανταλλαγή πληροφοριών για τις εξελίξεις σχετικά με την πρόσβαση στην αγορά στη Δημοκρατία της Μολδαβίας και την οικεία πολιτική της πρόσβασης στην αγορά.
 —
 Εφαρμογή μέτρων για τη βελτίωση του επιχειρηματικού κλίματος για τους επιχειρηματίες του εμπορικού κλάδου.
 Μεσοπρόθεσμες προτεραιότητες
 —
 Αύξηση της εξαγωγικής ικανότητας της Δημοκρατίας της Μολδαβίας, μεταξύ άλλων μέσω της εφαρμογής προγραμμάτων χρηματοδοτικής και μη χρηματοδοτικής στήριξης μεμονωμένων επιχειρήσεων για την ανάπτυξη των εξαγωγών τους (επιχορηγήσεις).
 —
 Ενίσχυση της συνεργασίας μεταξύ της ΕΕ και της Δημοκρατίας της Μολδαβίας στη διαδικασία κατάρτισης και εφαρμογής της νομοθεσίας που ενδεχομένως απαιτείται για την εφαρμογή των διατάξεων σχετικά με τη ΣΒΖΕΣ.
 —
 Κατάργηση των τελωνειακών δασμών επί των εμπορευμάτων καταγωγής ΕΕ σύμφωνα με το παράρτημα XV-Δ της συμφωνίας σύνδεσης.
 —
 Διασφάλιση της συμμόρφωσης με τις διατάξεις που αφορούν το εμπόριο στον τομέα της ενέργειας.
 —
 Εφαρμογή των στοιχείων που αφορούν τις εξαγωγές την περίοδο 2018-2020 και περιλαμβάνονται στην εθνική στρατηγική προσέλκυσης επενδύσεων και προώθησης των εξαγωγών για τα έτη 2016-2020, συμπεριλαμβανομένης της ενδιάμεσης επανεξέτασης της εν λόγω στρατηγικής το 2018.
 Τεχνικοί κανονισμοί, τυποποίηση και σχετική υποδομή
 Τα μέρη θα συνεργαστούν για την επίτευξη της συμμόρφωσης με τους τεχνικούς κανονισμούς, την τυποποίηση, τη μετρολογία, τη διαπίστευση, τις διαδικασίες διαπίστωσης της συμμόρφωσης και το σύστημα εποπτείας της αγοράς της ΕΕ, όπως προβλέπεται στη συμφωνία σύνδεσης και ειδικότερα στο μέρος της που αφορά τη ΣΒΖΕΣ.
 Η σχετική προετοιμασία θα περιλαμβάνει εργασίες όσον αφορά:
 Βραχυπρόθεσμες προτεραιότητες
 —
 Ανταλλαγή πληροφοριών σχετικά με την υλοποίηση των δεσμεύσεων για εναρμόνιση της εθνικής νομοθεσίας με το κεκτημένο της Ένωσης, όπως ορίζεται στα συναφή παραρτήματα της συμφωνίας, και επίσης όσον αφορά την επιβολή της εν λόγω νομοθεσίας.
 —
 Ενίσχυση των διοικητικών ικανοτήτων των αρμόδιων δημόσιων φορέων, οργανισμών και υπηρεσιών.
 Μεσοπρόθεσμες προτεραιότητες
 —
 Ανάπτυξη και εκσυγχρονισμός της υποδομής της σχετικής με τη διαχείριση των τεχνικών κανονισμών, της τυποποίησης, της μετρολογίας, της διαπίστευσης, των διαδικασιών διαπίστωσης της συμμόρφωσης και του συστήματος εποπτείας της αγοράς, συμπεριλαμβανομένης της δημιουργίας εθνικού συστήματος πληροφοριών.
 —
 Ενίσχυση της συνεργασίας με οργανισμούς της ΕΕ όπως οι CEN, Cenelec, ETSI, Euramet, EA, Welmec.
 —
 Ανταλλαγή πληροφοριών για άλλες σχετικές πτυχές των σχεδίων της Δημοκρατίας της Μολδαβίας στον τομέα των τεχνικών εμποδίων στο εμπόριο και των εφαρμοστέων χρονοδιαγραμμάτων.
 —
 Σχεδιασμός και εφαρμογή, σε συνεργασία με αντιπροσωπευτικούς φορείς του ιδιωτικού τομέα της Δημοκρατίας της Μολδαβίας, εκστρατείας/δράσης διεξοδικής πληροφόρησης και παροχής συμβουλών με σκοπό να βοηθηθεί η επιχειρηματική κοινότητα της Δημοκρατίας της Μολδαβίας να κατανοήσει καλύτερα τους κανόνες και τις απαιτήσεις της ΕΕ όσον αφορά τα προϊόντα, για τη διάθεση προϊόντων στην αγορά.
 —
 Συνεργασία κατά


text:
την προπαρασκευαστική διαδικασία για τη συμφωνία σχετικά με τη διαπίστωση της συμμόρφωσης και την αποδοχή βιομηχανικών προϊόντων (ΣΔΣΑ).
 Υγειονομικά και φυτοϋγειονομικά μέτρα
 Τα μέρη θα συνεργαστούν ώστε τα υγειονομικά και φυτοϋγειονομικά πρότυπα για τα τρόφιμα και τις ζωοτροφές, καθώς και η νομοθεσία και οι πρακτικές για την υγεία των φυτών και την υγεία και την καλή μεταχείριση των ζώων στη Δημοκρατία της Μολδαβίας να εναρμονιστούν περισσότερο με τα αντίστοιχα της ΕΕ, όπως καθορίζεται στα συναφή παραρτήματα της συμφωνίας σύνδεσης. Η συνεργασία αυτή θα περιλαμβάνει εργασίες όσον αφορά:
 Βραχυπρόθεσμες προτεραιότητες
 —
 Απλούστευση της πιστοποίησης εισαγωγής/εξαγωγής γεωργικών τροφίμων.
 —
 Χάραξη και εφαρμογή στρατηγικής για την ασφάλεια των τροφίμων για την περίοδο 2017–2022.
 —
 Ενίσχυση της συνεργασίας μεταξύ του εθνικού οργανισμού ασφάλειας των τροφίμων και του Υπουργείου Γεωργίας, με σκοπό την προετοιμασία, θέσπιση και εφαρμογή νομοθετικών μεταρρυθμίσεων στον υγειονομικό και φυτοϋγειονομικό τομέα.
 —
 Ενίσχυση της διοικητικής ικανότητας με την κατάρτιση του προσωπικού των αρμόδιων κυβερνητικών και εκτελεστικών φορέων και υπηρεσιών για την κατάρτιση και εφαρμογή νομοθεσίας εναρμονισμένης με το δίκαιο της ΕΕ.
 —
 Διοργάνωση εκστρατειών ενημέρωσης αρμόδιων υπηρεσιών, επιχειρήσεων και ΜΚΟ όσον αφορά τις απαιτήσεις πρόσβασης στην αγορά της ΕΕ, και ενημέρωσης της κοινωνίας των πολιτών σχετικά με τις πτυχές της ασφάλειας των τροφίμων και των ζωοτροφών που αφορούν τους καταναλωτές.
 —
 Σχετικά με τα υγειονομικά και φυτοϋγειονομικά μέτρα, διεθνώς αναγνωρισμένη διαπίστευση όλων των εργαστηρίων που διενεργούν επίσημους ελέγχους, με σκοπό την εκπλήρωση των υγειονομικών και φυτοϋγειονομικών απαιτήσεων για τις εξαγωγές και ενίσχυση της υγείας των ζώων και των φυτών και της ασφάλειας των τροφίμων στην εσωτερική αγορά της Δημοκρατίας της Μολδαβίας.
 Μεσοπρόθεσμες προτεραιότητες
 —
 Αναδιοργάνωση και ανάπτυξη των ικανοτήτων του εθνικού οργανισμού ασφάλειας των τροφίμων, με βάση τις διατάξεις της μελλοντικής νέας στρατηγικής για τα τρόφιμα 2017-2022.
 —
 Ολοκλήρωση της εφαρμογής της τρέχουσας στρατηγικής της Δημοκρατίας της Μολδαβίας για την ασφάλεια των τροφίμων, με ιδιαίτερη έμφαση στην ποιότητα της νομοθεσίας και την ικανότητα επιβολής του νόμου, και την αντιμετώπιση τυχόν ελλείψεων που εντοπίζονται.
 —
 Εναρμόνιση των εθνικών νόμων με το κεκτημένο της Ένωσης, που παρατίθεται στα σχετικά παραρτήματα της συμφωνίας, και τη διασφάλιση της αποτελεσματικής εφαρμογής και επιβολής τους.
 —
 Περαιτέρω βελτίωση της υποδομής και της σχετικής ικανότητας που είναι αναγκαίες για την εφαρμογή της νομοθεσίας, ειδικότερα στους τομείς της υγείας των ζώων και των φυτών, των εργαστηρίων ασφάλειας τροφίμων και των συνοριακών σταθμών ελέγχου, σύμφωνα με τις απαιτήσεις της ΕΕ.
 —
 Ολοκλήρωση των εργασιών για τη δημιουργία συστήματος έγκαιρης προειδοποίησης για την ασφάλεια των τροφίμων και των ζωοτροφών, την υγεία των ζώων και των φυτών.
 Διευκόλυνση των τελωνειακών διαδικασιών και των εμπορικών συναλλαγών
 Τα μέρη θα συνεργαστούν για την εναρμόνιση της νομοθεσίας της Δημοκρατίας της Μολδαβίας με το δίκαιο της ΕΕ, τα Τελωνειακά Προσχέδια της ΕΕ και τα διεθνή πρότυπα που παρατίθενται στο κεφάλαιο 5 και στα σχετικά παραρτήματα της συμφωνίας σύνδεσης. Η συνεργασία αυτή θα περιλαμβάνει εργασίες όσον αφορά:
 Βραχυπρόθεσμες προτεραιότητες
 —
 Ευθυγράμμιση της νομοθεσίας της Δημοκρατίας της Μολδαβίας με τον τελωνειακό κώδικα της Ευρωπαϊκής Ένωσης.
 —
 Συνέχιση της εφαρμογής του στρατηγικού πλαισίου για την τελωνειακή συνεργασία.
 —
 Συνέχιση του


text:
εκσυγχρονισμού της τελωνειακής υπηρεσίας και της υποδομής της, και οργάνωση της κατάρτισης του προσωπικού, ιδίως για την ενίσχυση μιας νοοτροπίας προσανατολισμένης στην παροχή υπηρεσίας χωρίς φαινόμενα διαφθοράς στη Δημοκρατία της Μολδαβίας.
 —
 Χάραξη χάρτη πορείας για την προσχώρηση της Δημοκρατίας της Μολδαβίας στη σύμβαση περί κοινού καθεστώτος διαμετακόμισης και σύσταση ομάδας σχεδίου.
 —
 Ενίσχυση των μέτρων για την καταπολέμηση της απάτης και την αποτροπή παράνομων εμπορικών συναλλαγών, μεταξύ άλλων και προϊόντων που υπόκεινται σε ειδικό φόρο κατανάλωσης, ιδίως μέσω ενισχυμένης συνεργασίας στο πλαίσιο του πρωτοκόλλου για αμοιβαία διοικητική συνδρομή σε τελωνειακά ζητήματα.
 —
 Διασφάλιση της αποτελεσματικής επιβολής της νομοθεσίας της Δημοκρατίας της Μολδαβίας για την προστασία των γεωγραφικών ενδείξεων και των δικαιωμάτων διανοητικής ιδιοκτησίας και την παροχή κατάλληλης κατάρτισης στους τελωνειακούς υπαλλήλους σχετικά με το θέμα αυτό.
 Μεσοπρόθεσμες προτεραιότητες
 —
 Κατάρτιση νομοθετημάτων για την εφαρμογή του νέου τελωνειακού κώδικα.
 —
 Ευθυγράμμιση του συστήματος εγκεκριμένων οικονομικών φορέων της Δημοκρατίας της Μολδαβίας με το σύστημα της ΕΕ, με την προοπτική της αμοιβαίας αναγνώρισης.
 —
 Ευθυγράμμιση της νομοθεσίας και καθορισμός των προϋποθέσεων προσχώρησης της Δημοκρατίας της Μολδαβίας στη σύμβαση περί κοινού καθεστώτος διαμετακόμισης.
 —
 Συνέχιση της απλούστευσης και του εκσυγχρονισμού των τελωνειακών διοικητικών διαδικασιών και διασφάλιση της αποτελεσματικής εφαρμογής τους.
 —
 Συνεργασία στον τελωνειακό έλεγχο βάσει ανάλυσης κινδύνου και ανταλλαγή σχετικών πληροφοριών που συμβάλλει στη βελτιωμένη διαχείριση των κινδύνων και στην ασφάλεια των αλυσίδων εφοδιασμού, διευκόλυνση του νόμιμου εμπορίου και ασφάλεια και προστασία των εισαγόμενων, εξαγόμενων ή υπό διαμετακόμιση εμπορευμάτων.
 —
 Επιτάχυνση των διαδικασιών για την ταχεία προσχώρηση στο πρωτόκολλο της σύμβασης πλαισίου για τον έλεγχο του καπνού με σκοπό την εξάλειψη του παράνομου εμπορίου προϊόντων καπνού και την εφαρμογή του.
 Κανόνες καταγωγής
 Τα μέρη θα συνεργαστούν για την εφαρμογή των κανόνων καταγωγής που ορίζονται στο πρωτόκολλο της συμφωνίας σύνδεσης και απορρέουν από την προσχώρηση της Δημοκρατίας της Μολδαβίας στην περιφερειακή σύμβαση για πανευρωμεσογειακούς προτιμησιακούς κανόνες καταγωγής. Η συνεργασία αυτή θα περιλαμβάνει εργασίες όσον αφορά:
 Βραχυπρόθεσμες προτεραιότητες
 —
 Συζήτηση και, εφόσον απαιτείται, επανεξέταση των διαδικασιών που εφαρμόζει η τελωνειακή υπηρεσία της Δημοκρατίας της Μολδαβίας για την πιστοποίηση και τον έλεγχο της καταγωγής των εμπορευμάτων.
 Μεσοπρόθεσμες προτεραιότητες
 —
 Παροχή συνδρομής στη Δημοκρατία της Μολδαβίας για την εκπλήρωση των υποχρεώσεών της που απορρέουν από την προσχώρηση στη σύμβαση.
 —
 Παροχή κατάρτισης στην τελωνειακή υπηρεσία της Δημοκρατίας της Μολδαβίας σε θέματα πιστοποίησης και ελέγχου της προτιμησιακής καταγωγής.
 Εγκατάσταση, εμπόριο στον τομέα των υπηρεσιών και ηλεκτρονικό εμπόριο
 Τα μέρη θα συνεχίσουν τον μεταξύ τους διάλογο για την εγκατάσταση, το εμπόριο στον τομέα των υπηρεσιών και το ηλεκτρονικό εμπόριο σύμφωνα με τις σχετικές διατάξεις της συμφωνίας σύνδεσης. Θα υλοποιήσουν τις δεσμεύσεις που έχουν αναλάβει στους τομείς των υπηρεσιών, όπως ορίζεται στα σχετικά παραρτήματα της συμφωνίας σύνδεσης. Η συνεργασία αυτή θα περιλαμβάνει εργασίες όσον αφορά:
 Βραχυπρόθεσμες προτεραιότητες
 —
 Παροχή κατάρτισης και επαρκούς διοικητικής ικανότητας για τις ανάγκες της προσέγγισης των νομοθεσιών.
 —
 Διασφάλιση τακτικής ανταλλαγής πληροφοριών όσον αφορά τις προβλεπόμενες ή τις τρέχουσες νομοθετικές εργασίες σε τομείς που έχουν επιλεγεί προς εναρμόνιση και τη διεξαγωγή διαλόγου προς αυτόν τον σκοπό.
 —
 Εξασφάλιση ότι το νομικό πλαίσιο για τις υπηρεσίες


text:
και την εγκατάσταση στη Δημοκρατία της Μολδαβίας αντανακλά τα δικαιώματα και τις υποχρεώσεις και καθιστά δυνατή την αποτελεσματική υλοποίηση των δεσμεύσεων που απορρέουν από τη ΣΒΖΕΣ όσον αφορά την πρόσβαση στην αγορά.
 Τρέχουσες πληρωμές και κυκλοφορία κεφαλαίων
 Τα μέρη θα συνεχίσουν τον μεταξύ τους διάλογο σχετικά με την κυκλοφορία κεφαλαίων και τις πληρωμές, ειδικότερα με στόχο την παρακολούθηση της συμμόρφωσης με όλες τις υφιστάμενες δεσμεύσεις της συμφωνίας σύνδεσης.
 Δημόσιες συμβάσεις
 Τα μέρη θα συνεργαστούν για την εφαρμογή από τη Δημοκρατία της Μολδαβίας του κεφαλαίου της συμφωνίας σύνδεσης σχετικά με τις δημόσιες συμβάσεις, καθώς και των σχετικών μεταρρυθμίσεων. Η συνεργασία αυτή θα περιλαμβάνει εργασίες όσον αφορά:
 Βραχυπρόθεσμες προτεραιότητες
 —
 Συντονισμός της εναρμόνισης του νομικού και θεσμικού πλαισίου της Δημοκρατίας της Μολδαβίας για τις δημόσιες συμβάσεις με της Ευρωπαϊκής Επιτροπής.
 —
 Παροχή επακριβών και έγκαιρων πληροφοριών για τις εξελίξεις της νομοθεσίας της Δημοκρατίας της Μολδαβίας, ιδίως για το προγραμματιζόμενο νομοθετικό έργο που επηρεάζει την πολιτική για τις δημόσιες συμβάσεις και την επιβολή και για την ανάπτυξη του θεσμικού πλαισίου.
 —
 Περαιτέρω εφαρμογή της στρατηγικής της Δημοκρατίας της Μολδαβίας για τις δημόσιες συμβάσεις, με τη διασφάλιση λειτουργικού, ανταγωνιστικού, υπεύθυνου και διαφανούς συστήματος δημόσιων συμβάσεων που εμπνέει και διασφαλίζει την εμπιστοσύνη των πολιτών της Δημοκρατίας της Μολδαβίας και της διεθνούς κοινότητας στη λειτουργία των δημόσιων συμβάσεων.
 —
 Θέσπιση και εφαρμογή νομοθεσίας περί δημόσιων συμβάσεων στους τομείς των υπηρεσιών κοινής ωφελείας, συμβάσεων παραχώρησης και συμπράξεων δημόσιου-ιδιωτικού τομέα, ευθυγραμμισμένης με τη νομοθεσία της ΕΕ.
 —
 Διασφάλιση της επαρκούς διοικητικής ικανότητας της ανεξάρτητης εθνικής υπηρεσίας διευθέτησης των καταγγελιών, ώστε να παρέχει αποτελεσματικά ένδικα μέσα σύμφωνα με τη σχετική νομοθεσία της ΕΕ.
 —
 Ανάπτυξη των αναγκαίων αρμοδιοτήτων και της διοικητικής ικανότητας στους φορείς που είναι αρμόδιοι για την παρακολούθηση της εφαρμογής της πολιτικής δημόσιων συμβάσεων.
 —
 Ευθυγράμμιση του συστήματος ένδικων μέσων με το ευρωπαϊκό κεκτημένο όσον αφορά τα πρότυπα ανεξαρτησίας, ακεραιότητας και διαφάνειας, το οποίο προβλέπει την ταχεία και επαρκή εξέταση των καταγγελιών.
 —
 Ανάπτυξη των αναγκαίων αρμοδιοτήτων και της διοικητικής ικανότητας για την αύξηση της αποτελεσματικότητας των διαδικασιών δημόσιων συμβάσεων, συμπεριλαμβανομένων των πτυχών που μπορούν να συμβάλουν στην έξυπνη, βιώσιμη και χωρίς αποκλεισμούς οικονομική ανάπτυξη της Δημοκρατίας της Μολδαβίας.
 Μεσοπρόθεσμες προτεραιότητες
 —
 Συνέχιση της εφαρμογής της στρατηγικής της Δημοκρατίας της Μολδαβίας για τις δημόσιες συμβάσεις.
 —
 Διασφάλιση της μεταρρύθμισης του εθνικού συστήματος δημόσιων συμβάσεων, μέσω της σταδιακής ευθυγράμμισης με το σχετικό και επικαιροποιημένο νομικό πλαίσιο της ΕΕ, και διασφάλιση της ορθής εφαρμογής και επιβολής του.
 —
 Καθορισμός κανόνων ανάθεσης δημόσιων συμβάσεων για τις δημόσιες επιχειρήσεις σύμφωνα με τα πρότυπα της ΕΕ και τις βέλτιστες πρακτικές.
 —
 Περαιτέρω εφαρμογή του συστήματος ηλεκτρονικών δημόσιων συμβάσεων και τη βελτίωση των λειτουργιών του σχετικού εργαλείου ΤΠ.
 —
 Εξέταση της δημιουργίας κεντρικών φορέων προμηθειών και διασφάλιση της κατάλληλης στελέχωσης όλων των αναθετουσών αρχών/οντοτήτων και της διάθεσης των αναγκαίων πόρων για την άσκηση των δραστηριοτήτων τους.
 Δικαιώματα διανοητικής ιδιοκτησίας (ΔΔΙ)
 Τα μέρη θα συνεργαστούν για την εναρμόνιση της νομοθεσίας της Δημοκρατίας της Μολδαβίας με τη νομοθεσία της ΕΕ και τα διεθνή πρότυπα στον τομέα της προστασίας των δικαιωμάτων διανοητικής ιδιοκτησίας και θα εξασφαλίζουν


text:
την αποτελεσματική προστασία όλων των δικαιωμάτων διανοητικής ιδιοκτησίας, συμπεριλαμβανομένων των γεωγραφικών ενδείξεων, όπως προσδιορίζεται στη συμφωνία σύνδεσης. Η συνεργασία αυτή θα περιλαμβάνει εργασίες όσον αφορά:
 Βραχυπρόθεσμες προτεραιότητες
 —
 Λήψη μέτρων ώστε να αυξηθεί η ευαισθητοποίηση του κοινού στον τομέα της προστασίας της διανοητικής ιδιοκτησίας και εξασφάλιση αποτελεσματικού διαλόγου με τους κατόχους δικαιωμάτων.
 —
 Διασφάλιση της ορθής εφαρμογής και επιβολής της εθνικής νομοθεσίας σύμφωνα με τα πρότυπα της ΕΕ σε αυτόν τον τομέα, μεταξύ άλλων και σχετικά με την προστασία των γεωγραφικών ενδείξεων, και ανάπτυξη εργαλείων παρακολούθησης για την εφαρμογή και την επιβολή των ΔΔΙ βάσει της συμφωνίας σύνδεσης.
 —
 Παροχή κατάλληλης κατάρτισης σχετικά με την προστασία των γεωγραφικών ενδείξεων στους υπαλλήλους των αρμόδιων διοικητικών υπηρεσιών και των μελών του δικαστικού σώματος.
 Μεσοπρόθεσμες προτεραιότητες
 —
 Διασφάλιση ότι οι κάτοχοι δικαιωμάτων από αμφότερα τα μέρη διαθέτουν κατάλληλο και αποτελεσματικό επίπεδο προστασίας των ΔΔΙ και ότι έχουν θεσπιστεί κατάλληλα μέτρα για την επιβολή των εν λόγω δικαιωμάτων.
 —
 Ενίσχυση της ικανότητας επιβολής του νόμου από τους αρμόδιους κυβερνητικούς φορείς και εκτελεστικούς οργανισμούς, συμπεριλαμβανομένης της τελωνειακής υπηρεσίας της Δημοκρατίας της Μολδαβίας, και τακτική υποβολή εκθέσεων σχετικά με την κατάσταση της διοικητικής ικανότητας.
 —
 Διασφάλιση της ύπαρξης κατάλληλου νομικού πλαισίου που εγγυάται στους κατόχους δικαιωμάτων πρόσβαση στη δικαιοσύνη, και διασφάλιση της θέσπισης και αποτελεσματικής εφαρμογής κυρώσεων.
 —
 Ενίσχυση των σχετικών θεσμικών δομών, καθώς και της κρατικής υπηρεσίας για τα δικαιώματα διανοητικής ιδιοκτησίας και των εταιρειών συλλογικής διαχείρισης. Ενίσχυση της συνεργασίας με αρχές τρίτων χωρών, οργανισμούς συλλογικής διαχείρισης και κλαδικές ενώσεις.
 —
 Εφαρμογή των προτύπων που περιλαμβάνονται στην οδηγία 2004/48/ΕΚ του Ευρωπαϊκού Κοινοβουλίου και του Συμβουλίου (6) για την επιβολή και στον κανονισμό (ΕΕ) αριθ. 608/2013 του Ευρωπαϊκού Κοινοβουλίου και του Συμβουλίου (7).
 —
 Λήψη αποτελεσματικών μέτρων κατά της παραποίησης και της πειρατείας και τη διασφάλιση της αποτελεσματικής εφαρμογής της νομοθεσίας για την επιβολή και των κυρώσεων για παραβιάσεις δικαιωμάτων διανοητικής ιδιοκτησίας βάσει της εθνικής στρατηγικής για τα ΔΔΙ μέχρι το 2020, καθώς και την υποβολή τακτικών εκθέσεων βάσει απτών και μετρήσιμων στόχων και στοιχείων.
 Ανταγωνισμός
 Τα μέρη θα συνεργαστούν για την εφαρμογή του κεφαλαίου περί ανταγωνισμού της συμφωνίας σύνδεσης, καθώς και των σχετικών μεταρρυθμίσεων. Η συνεργασία αυτή θα περιλαμβάνει εργασίες όσον αφορά:
 Μεσοπρόθεσμες προτεραιότητες
 —
 Εξασφάλιση ότι το θεσμικό πλαίσιο και η διοικητική ικανότητα της Μολδαβίας εγγυώνται την αποτελεσματική εφαρμογή της νομοθεσίας ανταγωνισμού με αμεροληψία και διασφάλιση ίσων όρων ανταγωνισμού για όλους τους οικονομικούς φορείς.
 —
 Ενίσχυση του διαλόγου σχετικά με την εμπειρία της επιβολής της νομοθεσίας σε αυτόν τον τομέα, καθώς και σχετικά με άλλες νομοθετικές εξελίξεις που αφορούν τον ανταγωνισμό, μεταξύ άλλων με την παροχή κατάρτισης στις αρχές και ad hoc εμπειρογνωμοσύνης όσον αφορά τη γενική επιβολή των κανόνων για τις κρατικές ενισχύσεις.
 Διαφάνεια
 Τα μέρη θα δώσουν ιδιαίτερη προσοχή στις εργασίες που έχουν ως στόχο:
 Βραχυπρόθεσμες προτεραιότητες
 —
 Χάραξη της επικοινωνιακής στρατηγικής της κυβέρνησης και καθορισμός των βασικών θεμάτων στα οποία θα εστιαστούν οι προσπάθειες επικοινωνίας της δημόσιας διοίκησης.
 —
 Ενίσχυση της ικανότητας στρατηγικού σχεδιασμού του γραφείου επικοινωνίας της κυβέρνησης.
 —
 Συζήτηση ορθών πρακτικών και εμπειριών διαφανούς χάραξης πολιτικής, ιδίως με τη


text:
συμμετοχή της κοινωνίας των πολιτών στον πολιτικό διάλογο.
 —
 Ανταλλαγή πληροφοριών και παροχή σχετικής κατάρτισης, μεταξύ άλλων σχετικά με τους μηχανισμούς επικοινωνίας και τις διαβουλεύσεις με τους ενδιαφερομένους.
 —
 Διεξαγωγή σεμιναρίων και άλλων εκδηλώσεων για το ευρύτερο κοινό, ώστε να διευκρινιστούν η εφαρμογή της συμφωνίας σύνδεσης και η διαδικασία προσέγγισης.
 Μεσοπρόθεσμες προτεραιότητες
 —
 Τήρηση των δεσμεύσεων όσον αφορά τη διαφάνεια στη χάραξη πολιτικής σχετικής με το εμπόριο και εξέταση των αναγκαίων μηχανισμών που θα χρειαστεί ενδεχομένως να θεσπιστούν.
 —
 Ενίσχυση της ελεύθερης και εύκολης πρόσβασης στη δημόσια πληροφόρηση που παρέχεται βάσει του νόμου.
 Εμπόριο και βιώσιμη ανάπτυξη
 Τα μέρη θα συνεχίσουν τον διάλογό τους και θα εργαστούν για τα ζητήματα που καλύπτονται από το σχετικό κεφάλαιο της συμφωνίας σύνδεσης. Τούτο θα περιλαμβάνει εργασίες όσον αφορά:
 Βραχυπρόθεσμες και μεσοπρόθεσμες προτεραιότητες
 —
 Ανταλλαγή πληροφοριών για την εφαρμογή του σχετικού πλαισίου εσωτερικής πολιτικής ή υλοποίηση διεθνών δεσμεύσεων που αφορούν τη βιώσιμη ανάπτυξη.
 —
 Συζήτηση της αποτελεσματικής υλοποίησης των δεσμεύσεων βάσει του παρόντος κεφαλαίου όσον αφορά τη συμμετοχή των ενδιαφερομένων και τον διάλογο με την κοινωνία των πολιτών.
 —
 Διασφάλιση ότι η επιθεώρηση εργασίας εξακολουθεί να τηρεί τα πρότυπα της ΔΟΕ και τις αρχές της ΕΕ.
 —
 Ανταλλαγή βέλτιστων πρακτικών και σχετικής πείρας.
 Τα μέρη θα λάβουν υπόψη ότι οι προτεραιότητες σχετικά με τα δικαιώματα των συνδικαλιστικών ενώσεων και τα βασικά πρότυπα εργασίας στο τμήμα 2.2, καθώς και οι προτεραιότητες που επισημαίνονται στο τμήμα 2.6 (Απασχόληση, κοινωνικές πολιτικές και ισότητα ευκαιριών) είναι ιδιαίτερα σημαντικές για την εφαρμογή του κεφαλαίου «Εμπόριο και βιώσιμη ανάπτυξη», και επομένως θα πρέπει να εξεταστούν σε σχέση με το παρόν τμήμα της συμφωνίας σύνδεσης.
 2.6. Οικονομική ανάπτυξη και ευκαιρίες της αγοράς
 Τα μέρη θα συνεργαστούν για τη στήριξη της Δημοκρατίας της Μολδαβίας στην καθιέρωση μιας πλήρως λειτουργούσας οικονομίας της αγοράς και τη σταδιακή εναρμόνιση των πολιτικών της με τις πολιτικές της ΕΕ, σύμφωνα με τις κατευθυντήριες αρχές της μακροοικονομικής σταθερότητας, των υγιών δημόσιων οικονομικών, του εύρωστου χρηματοπιστωτικού συστήματος και του βιώσιμου ισοζυγίου πληρωμών. Ειδικότερα, η συνεργασία αυτή συμβάλλει στην επίτευξη των ακόλουθων στόχων:
 Βραχυπρόθεσμες προτεραιότητες
 —
 Εφαρμογή του προγράμματος μεταρρυθμίσεων που έχει συμφωνηθεί με το Διεθνές Νομισματικό Ταμείο.
 —
 Έναρξη της εφαρμογής, αφού εγκριθεί, της μακροοικονομικής χρηματοδοτικής συνδρομής που έχει συμφωνηθεί με την ΕΕ.
 Μεσοπρόθεσμες προτεραιότητες
 —
 Ολοκλήρωση της εφαρμογής του προγράμματος μεταρρυθμίσεων που έχει συμφωνηθεί με το Διεθνές Νομισματικό Ταμείο.
 —
 Πλήρης εφαρμογή, αφού εγκριθεί, της μακροοικονομικής χρηματοδοτικής συνδρομής που έχει συμφωνηθεί με την ΕΕ.
 —
 Παρακολούθηση των εξελίξεων των μακροοικονομικών μεγεθών, εξέταση των βασικών προκλήσεων σε θέματα πολιτικής και ανταλλαγή πληροφοριών σχετικά με βέλτιστες πρακτικές, με την ενίσχυση του τακτικού διαλόγου για μακροοικονομικά θέματα, με σκοπό τη βελτίωση της ποιότητας της χάραξης οικονομικής πολιτικής.
 —
 Συνέχιση της ενίσχυσης της ανεξαρτησίας, των ρυθμιστικών εξουσιών και της ικανότητας της Εθνικής Τράπεζας της Δημοκρατίας της Μολδαβίας και της εθνικής επιτροπής για τις χρηματοπιστωτικές αγορές. Ενημέρωση σχετικά με την πείρα της ΕΕ στους τομείς της νομισματικής και συναλλαγματικής πολιτικής καθώς και των πολιτικών για τη ρύθμιση και εποπτεία του χρηματοπιστωτικού και τραπεζικού τομέα, με σκοπό την περαιτέρω ανάπτυξη των ικανοτήτων της Δημοκρατίας


text:
της Μολδαβίας στους εν λόγω τομείς.
 —
 Βελτίωση της βιωσιμότητας και της διαχείρισης των δημόσιων οικονομικών, με την εφαρμογή δημοσιονομικών μεταρρυθμίσεων, συμπεριλαμβανομένης της βελτίωσης της εφαρμογής του κοινοβουλευτικού ελέγχου του προϋπολογισμού.
 —
 Συνέχιση της ανάπτυξης ανοικτών, ανταγωνιστικών και διαφανών κανόνων και διαδικασιών ιδιωτικοποίησης, και εφαρμογή τους σύμφωνα με τις βέλτιστες πρακτικές της ΕΕ.
 Εταιρικό δίκαιο, λογιστική και λογιστικός έλεγχος, και εταιρική διακυβέρνηση
 Τα μέρη θα συνεργαστούν για την προετοιμασία της Δημοκρατίας της Μολδαβίας όσον αφορά την εφαρμογή του δικαίου της ΕΕ και των διεθνών πράξεων που παρατίθενται στα σχετικά παραρτήματα της συμφωνίας σύνδεσης, ειδικότερα με στόχο:
 Βραχυπρόθεσμες προτεραιότητες
 —
 Προσέγγιση της νομοθεσίας της Δημοκρατίας της Μολδαβίας σχετικά με τον λογιστικό έλεγχο και τη λογιστική με τα ενωσιακά και τα διεθνή μέσα, όπως απαριθμούνται στο παράρτημα II της συμφωνίας σύνδεσης.
 —
 Ανταλλαγή έγκαιρων, κατάλληλων και επακριβών πληροφοριών σχετικά με την κατάσταση της ισχύουσας νομοθεσίας και τη συμμόρφωσή της με το δίκαιο της ΕΕ, βάσει της μορφής που έχει συμφωνηθεί μεταξύ των μερών, για την εφαρμογή του δικαίου της ΕΕ βάσει του συμφωνηθέντος χρονοδιαγράμματος.
 —
 Προσδιορισμό τομέων στους οποίους θα πρέπει να παρασχεθεί κατάρτιση, ανάπτυξη ικανοτήτων και εμπειρογνωμοσύνη.
 —
 Απλούστευση του συστήματος επιθεωρήσεων και διαφόρων ελεγκτικών οργάνων για την αύξηση της αποτελεσματικότητας και τον περιορισμό του πεδίου διαφθοράς, με απώτερους στόχους τη βελτίωση του επιχειρηματικού περιβάλλοντος και την ενίσχυση της επιβολής του νόμου και των προτύπων.
 Μεσοπρόθεσμες προτεραιότητες
 —
 Ανάπτυξη της διοικητικής ικανότητας των δημόσιων οργανισμών της Δημοκρατίας της Μολδαβίας που ασχολούνται με την εφαρμογή του εταιρικού δικαίου, τη λογιστική και τον λογιστικό έλεγχο, καθώς και της εταιρικής διακυβέρνησης.
 —
 Έναρξη συζητήσεων σχετικά με τη δημιουργία μητρώου πραγματικών δικαιούχων των εταιρειών.
 Απασχόληση, κοινωνικές πολιτικές και ισότητα ευκαιριών
 Τα μέρη θα συνεργαστούν με σκοπό:
 Βραχυπρόθεσμες προτεραιότητες
 —
 Διασφάλιση των συνθηκών για την ουσιαστική εφαρμογή της στρατηγικής για την απασχόληση για την περίοδο 2017-2020.
 —
 Διασφάλιση ότι υπάρχουν οι βασικές προϋποθέσεις για να καταστεί δυνατή η αποτελεσματική λειτουργία της επιθεώρησης εργασίας.
 —
 Συνέχιση της προώθησης του κοινωνικού διαλόγου, μεταξύ άλλων, με την ανάπτυξη ικανοτήτων των κοινωνικών εταίρων.
 Μεσοπρόθεσμες προτεραιότητες
 —
 Συνέχιση της ουσιαστικής εφαρμογής της στρατηγικής για την απασχόληση για την περίοδο 2017-2020.
 —
 Εφαρμογή του δικαίου της ΕΕ στους τομείς της υγείας και της ασφάλειας στην εργασία, του εργατικού δικαίου και των συνθηκών εργασίας, όπως αναφέρεται στα σχετικά παραρτήματα της συμφωνίας σύνδεσης, και ειδικότερα με στόχο:
 =
 ενίσχυση της διοικητικής ικανότητας και της ικανότητας επιβολής της νομοθεσίας στους τομείς της υγείας και της ασφάλειας στην εργασία και του εργατικού δικαίου, ιδίως της επιθεώρησης εργασίας και των αρμόδιων δικαστικών οργάνων,
 =
 ανάπτυξη της ικανότητας των κοινωνικών εταίρων (π.χ. κατάρτιση στη νομοθεσία και τα πρότυπα της ΕΕ για την υγεία και την ασφάλεια και το εργατικό δίκαιο).
 —
 Ανάπτυξη στρατηγικής προσέγγισης για την απασχόληση, με σκοπό τη δημιουργία περισσότερων και καλύτερων θέσεων απασχόλησης με αξιοπρεπείς συνθήκες εργασίας, καλύτερη αντιστοιχία των δεξιοτήτων και των θέσεων απασχόλησης στην αγορά εργασίας και προώθηση της παροχής ενεργού στήριξης και αποτελεσματικών υπηρεσιών απασχόλησης, καθώς και την προώθηση μιας αγοράς εργασίας χωρίς αποκλεισμούς· εφαρμογή εθνικών προγραμμάτων αξιοπρεπούς εργασίας που συμφωνήθηκαν μεταξύ


text:
της ΔΟΕ και της Δημοκρατίας της Μολδαβίας.
 —
 Ενίσχυση της ικανότητας των διοικητικών αρχών που είναι αρμόδιες για την ανάπτυξη και την εφαρμογή της πολιτικής απασχόλησης και της κοινωνικής πολιτικής, ιδίως των υπηρεσιών απασχόλησης και των κοινωνικών υπηρεσιών.
 Προστασία του καταναλωτή
 Ενόψει της προετοιμασίας για την εφαρμογή του δικαίου της ΕΕ και των διεθνών πράξεων που αναφέρονται στο σχετικό παράρτημα της συμφωνίας σύνδεσης, τα μέρη θα συνεργαστούν με σκοπό:
 Βραχυπρόθεσμες προτεραιότητες
 —
 Αναθεώρηση του συνολικού κεκτημένου της Δημοκρατίας της Μολδαβίας για την προστασία του καταναλωτή που έχει εκδοθεί μέχρι σήμερα με βάση το κεκτημένο της ΕΕ που έχει εκδοθεί πρόσφατα σε αυτόν τον τομέα (ως έχει στο παράρτημα IV της συμφωνίας σύνδεσης).
 —
 Εφαρμογή του πολυετούς σχεδίου θεσμικής ανάπτυξης της αρχής προστασίας του καταναλωτή.
 —
 Εφαρμογή του πολυετούς σχεδίου θεσμικής ανάπτυξης του Εθνικού Οργανισμού Ασφάλειας Τροφίμων (ANSA).
 Μεσοπρόθεσμες προτεραιότητες
 —
 Θέσπιση και ενεργοποίηση εθνικού συστήματος που θα καθιστά δυνατή την αποτελεσματική επικοινωνία μεταξύ των εθνικών ενδιαφερόμενων φορέων σχετικά με επικίνδυνα καταναλωτικά προϊόντα πλην τροφίμων και την ανάκλησή τους.
 —
 Θέσπιση και ενεργοποίηση συστήματος ανταλλαγής πληροφοριών σχετικά με επικίνδυνα καταναλωτικά προϊόντα στον τομέα των τροφίμων, με βάση ένα ενωσιακό πρότυπο συστήματος έγκαιρης προειδοποίησης για τα τρόφιμα και τις ζωοτροφές.
 —
 Ενσωμάτωση των διαφόρων σημείων ελέγχου της ασφάλειας τροφίμων (συνοριακό σημείο ελέγχου, φυτοϋγειονομικές και ζωοϋγειονομικές υπηρεσίες και εθνικό κέντρο ελέγχου και πιστοποίησης καλλιεργειών και εδάφους) σε ένα ολοκληρωμένο σύστημα διαχείρισης πληροφοριών.
 —
 Περαιτέρω ανάπτυξη και εφαρμογή διαδικασιών ελέγχου, ανάλυσης και διαχείρισης βάσει κινδύνου για τρόφιμα και άλλα προϊόντα.
 —
 Περιοδική αξιολόγηση του πολυετούς σχεδίου θεσμικής ανάπτυξης της αρχής προστασίας του καταναλωτή και, εάν είναι απαραίτητο, αναθεώρησή του.
 —
 Περιοδική αξιολόγηση του πολυετούς σχεδίου θεσμικής ανάπτυξης του ANSA και, εάν είναι απαραίτητο, αναθεώρησή του.
 —
 Περαιτέρω ευθυγράμμιση του υγειονομικού και φυτοϋγειονομικού νομικού και κανονιστικού πλαισίου της Δημοκρατίας της Μολδαβίας με το κεκτημένο της Ένωσης.
 —
 Ενίσχυση της διοικητικής ικανότητας για την επιβολή της προστασίας των καταναλωτών στη Δημοκρατία της Μολδαβίας, ιδίως με την κατάρτιση κυβερνητικών υπαλλήλων και άλλων εκπροσώπων των συμφερόντων των καταναλωτών όσον αφορά τη μεταφορά της νομοθεσίας της ΕΕ στο εθνικό δίκαιο και την επακόλουθη εφαρμογή και επιβολή της.
 Στατιστικές
 Τα μέρη θα συνεργαστούν για την περαιτέρω εναρμόνιση της νομοθεσίας της Δημοκρατίας της Μολδαβίας με το δίκαιο της ΕΕ στον τομέα των στατιστικών. Η συνεργασία αυτή θα περιλαμβάνει εργασίες όσον αφορά:
 Βραχυπρόθεσμες προτεραιότητες
 —
 Έγκριση του νόμου για τις επίσημες στατιστικές που καταρτίστηκε βάσει του κανονισμού (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου (8) σχετικά με τις κοινοτικές στατιστικές και βάσει του γενικού νόμου σχετικά με τις επίσημες στατιστικές για τις χώρες της Ανατολικής Ευρώπης, του Καυκάσου και της Κεντρικής Ασίας.
 —
 Έγκριση της ονοματολογίας NUTS σύμφωνα με τον κανονισμό (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου (9) με περαιτέρω τροποποιήσεις και προσαρμογές.
 —
 Διάδοση των τελικών αποτελεσμάτων της απογραφής του πληθυσμού και των κατοικιών του 2014 και τη βελτίωση των στατιστικών για τον πληθυσμό με την επέκταση της χρήσης πηγών διοικητικών δεδομένων.
 —
 Κατάρτιση εκτιμήσεων για τους περιφερειακούς λογαριασμούς με τη μεθοδολογία SNA 1993 / ESA


text:
1995.
 —
 Διασφάλιση της επαγγελματικής και θεσμικής ανεξαρτησίας της Εθνικής Στατιστικής Υπηρεσίας της Δημοκρατίας της Μολδαβίας στην εφαρμογή της επικείμενης μεταρρύθμισης της δημόσιας διοίκησης μέσω της διατήρησης του υφιστάμενου καθεστώτος και της θέσης της στη δημόσια διοίκηση.
 Μεσοπρόθεσμες προτεραιότητες
 —
 Διασφάλιση των υπολογισμών του «εναρμονισμένου δείκτη τιμών καταναλωτή» (ΕνΔΤΚ) σύμφωνα με τα πρότυπα της ΕΕ.
 —
 Εφαρμογή της μεθοδολογίας SNA 2008 / ESA 2010 και εκ νέου υπολογισμός της χρονοσειράς για τους κύριους μακροοικονομικούς δείκτες σύμφωνα με την εγκεκριμένη μεθοδολογία.
 —
 Εφαρμογή συστήματος διαχείρισης ποιότητας στις επίσημες στατιστικές, σύμφωνα με τα ευρωπαϊκά πρότυπα.
 Φορολογία
 Τα μέρη θα ενισχύσουν τη συνεργασία με σκοπό τη βελτίωση και την ανάπτυξη του φορολογικού συστήματος και της φορολογικής διοίκησης της Δημοκρατίας της Μολδαβίας με βάση τα ενωσιακά και τα διεθνή πρότυπα. Η συνεργασία αυτή θα περιλαμβάνει την προετοιμασία για τη σταδιακή εναρμόνιση της νομοθεσίας της Δημοκρατίας της Μολδαβίας με το δίκαιο της ΕΕ και τις διεθνείς πράξεις που αναφέρονται στο παράρτημα της συμφωνίας σύνδεσης, και ειδικότερα εργασίες όσον αφορά:
 Βραχυπρόθεσμες προτεραιότητες
 —
 Εναρμόνιση του φορολογικού κώδικα της Δημοκρατίας της Μολδαβίας στον τομέα του ΦΠΑ και των ειδικών φόρων κατανάλωσης με τις σχετικές οδηγίες της ΕΕ, κατά τις διατάξεις του παραρτήματος VI της συμφωνίας σύνδεσης.
 —
 Συνέχιση ανάπτυξης της συνεργασίας με τον ΟΟΣΑ και με τις φορολογικές διοικήσεις των κρατών μελών της ΕΕ με την ανταλλαγή νέων εμπειριών και τάσεων στον τομέα της φορολογίας.
 Μεσοπρόθεσμες προτεραιότητες
 —
 Βελτίωση και απλούστευση της φορολογικής νομοθεσίας.
 —
 Θέσπιση μέτρων αποσκοπούντων στη διασφάλιση δίκαιης και αποτελεσματικής επιβολής και είσπραξης των άμεσων φόρων.
 —
 Προσέγγιση της νομοθεσίας της Δημοκρατίας της Μολδαβίας όσον αφορά τον ΦΠΑ και τις απαλλαγές από τους ειδικούς φόρους κατανάλωσης με την νομοθεσία της ΕΕ, σύμφωνα με το παράρτημα VI της συμφωνίας σύνδεσης.
 —
 Βελτίωση της διεθνούς συνεργασίας στον φορολογικό τομέα προκειμένου να ενισχυθεί η χρηστή διακυβέρνηση στον εν λόγω τομέα, ήτοι με την εφαρμογή των αρχών της διαφάνειας, την ανταλλαγή πληροφοριών και τον θεμιτό φορολογικό ανταγωνισμό.
 —
 Βελτίωση της ικανότητας της φορολογικής διοίκησης με την ενίσχυση της ικανότητας διαχείρισης αλλαγών, εφαρμογή της θεσμικής και επιχειρησιακής μεταρρύθμισης, συμβολή στη διαδικασία της ευρωπαϊκής ολοκλήρωσης και εκσυγχρονισμός της τεχνολογίας των πληροφοριών.
 —
 Βελτίωση της ικανότητας της φορολογικής διοίκησης να αποφεύγει την συσσώρευση καθυστερούμενων οφειλών, να εξασφαλίζει αποτελεσματική είσπραξη των φόρων και να ενισχύσει την καταπολέμηση της φορολογικής απάτης και της φοροαποφυγής.
 —
 Λήψη μέτρων για την εναρμόνιση των πολιτικών για την καταπολέμηση της απάτης και του λαθρεμπορίου προϊόντων που υπόκεινται σε ειδικό φόρο κατανάλωσης.
 Χρηματοπιστωτικές υπηρεσίες
 Τα μέρη θα συνεργαστούν για να προετοιμαστεί η Δημοκρατία της Μολδαβίας για τον εκσυγχρονισμό του χρηματοπιστωτικού κανονιστικού και εποπτικού της πλαισίου, ώστε να συμμορφωθεί με τα διεθνώς συμφωνηθέντα κανονιστικά πρότυπα στον τομέα των χρηματοπιστωτικών υπηρεσιών, κάνοντας χρήση της νομοθεσίας της ΕΕ και των διεθνών πράξεων που αναφέρονται στα σχετικά παραρτήματα της συμφωνίας σύνδεσης, συμπεριλαμβανομένου του τίτλου IV (Συνεργασία επί οικονομικών και άλλων τομεακών ζητημάτων) της παρούσας συμφωνίας, ως σημείου αναφοράς για την ανάπτυξη ενός συνόλου κανόνων κατάλληλων για τη Δημοκρατία της Μολδαβίας. Η συνεργασία αυτή θα περιλαμβάνει τις ακόλουθες ενέργειες και θα συμβάλει στην


text:
επίτευξη των ακόλουθων στόχων:
 Βραχυπρόθεσμες προτεραιότητες
 —
 Λήψη μέτρων που διασφαλίζουν τη διαφάνεια των μετόχων και εγγυώνται τη χρηματοοικονομική σταθερότητα της αγοράς ασφαλειών.
 —
 Διασφάλιση ότι οι υποθέσεις απάτης που επηρέασαν τον τραπεζικό τομέα της Δημοκρατίας της Μολδαβίας το 2014 αποτελούν αντικείμενο διεξοδικής, διαφανούς και αμερόληπτης έρευνας, με σκοπό την ανάκτηση των υπεξαιρεθέντων κεφαλαίων και την προσαγωγή των υπευθύνων στη δικαιοσύνη.
 —
 Περαιτέρω βελτίωση του νομικού πλαισίου με την παροχή των αναγκαίων μέσων και τη λήψη μέτρων (π.χ. αύξηση της ευθύνης των μετόχων, επιβολή αυστηρότερων κυρώσεων), με σκοπό την αντιμετώπιση των παραγόντων που οδήγησαν στην τραπεζική απάτη το 2014 και την αποτροπή παρόμοιων δόλιων συναλλαγών σε όλα τα επίπεδα.
 —
 Σταδιακή εκπόνηση και έγκριση πλαισίου ασφάλισης καταθέσεων, σύμφωνα με διεθνώς συμφωνηθέντα πρότυπα.
 —
 Έκδοση του νόμου για τους μη τραπεζικούς πιστωτικούς οργανισμούς που συνέταξε η εθνική επιτροπή χρηματοπιστωτικών αγορών.
 —
 Καθιέρωση επαφών και ανταλλαγής πληροφοριών με τους φορείς χρηματοπιστωτικής εποπτείας της ΕΕ. Συγκεκριμένα, η ΕΕ θα παρέχει την αναγκαία στήριξη στις αρχές της Δημοκρατίας της Μολδαβίας για τη σύναψη συμφωνιών ανταλλαγής πληροφοριών και συνεργασίας στον τομέα των χρηματοπιστωτικών υπηρεσιών με τις αρμόδιες ρυθμιστικές και εποπτικές αρχές της ΕΕ (π.χ. την Ευρωπαϊκή Κεντρική Τράπεζα και τις αρχές των κρατών μελών της ΕΕ).
 —
 Ανταλλαγή έγκαιρων, κατάλληλων και επακριβών πληροφοριών σχετικά με την κατάσταση της ισχύουσας νομοθεσίας της Μολδαβίας.
 —
 Προσδιορισμός τομέων στους οποίους θα πρέπει να παρασχεθεί κατάρτιση, ανάπτυξη ικανοτήτων και εμπειρογνωμοσύνη.
 Μεσοπρόθεσμες προτεραιότητες
 —
 Δημιουργία νέου κανονιστικού και εποπτικού πλαισίου σύμφωνα με τα διεθνώς συμφωνηθέντα κανονιστικά πρότυπα, το οποίο θα περιλαμβάνει νέα προσέγγιση, εργαλεία και μέσα εποπτείας.
 —
 Δημιουργία συνολικού πλαισίου για τη βελτίωση της εταιρικής διακυβέρνησης και της διαχείρισης κινδύνου στον τραπεζικό χρηματοπιστωτικό τομέα.
 —
 Ανάπτυξη πλαισίου μακροπροληπτικής εποπτείας.
 —
 Δημιουργία ικανότητας εφαρμογής της νέας νομοθεσίας στον χρηματοπιστωτικό τομέα.
 —
 Βελτίωση της διοικητικής ικανότητας των εποπτικών αρχών σύμφωνα με διεθνώς συμφωνηθέντα πρότυπα.
 —
 Ανάπτυξη εθνικής νομοθεσίας για την πρόληψη και την καταπολέμηση της νομιμοποίησης εσόδων από παράνομες δραστηριότητες και της χρηματοδότησης της τρομοκρατίας, ιδίως με την εφαρμογή της νομοθεσίας της ΕΕ σε αυτούς τους τομείς· ενίσχυση της συνεργασίας με την ομάδα χρηματοοικονομικής δράσης (FATF), το Συμβούλιο της Ευρώπης, και ειδικότερα με την επιτροπή εμπειρογνωμόνων του Συμβουλίου της Ευρώπης για την αξιολόγηση των μέτρων κατά της νομιμοποίησης εσόδων από παράνομες δραστηριότητες και της χρηματοδότησης της τρομοκρατίας (MONEYVAL), καθώς και με κάθε άλλη αρμόδια αρχή των κρατών μελών της ΕΕ· και υπογραφή μνημονίων συμφωνίας μεταξύ των αρχών χρηματοοικονομικών πληροφοριών της Μολδαβίας και των κρατών μελών της ΕΕ.
 —
 Ανάπτυξη συνεργασίας μεταξύ δημόσιων αρχών και οργανισμών υπεύθυνων για την εποπτεία της εφαρμογής της εθνικής νομοθεσίας για την καταπολέμηση της νομιμοποίησης εσόδων από παράνομες δραστηριότητες και της χρηματοδότησης της τρομοκρατίας.
 Βιομηχανική πολιτική και πολιτική στον τομέα των επιχειρήσεων
 Τα μέρη θα συνεργαστούν για να βελτιώσουν το επιχειρηματικό και κανονιστικό περιβάλλον στη Δημοκρατία της Μολδαβίας, για την τόνωση των επενδύσεων και των επιχειρηματικών δραστηριοτήτων από κάθε τύπο εταιρειών, με ιδιαίτερη προσοχή για τις μικρές και μεσαίες επιχειρήσεις (ΜΜΕ), συμπεριλαμβανομένων των πολύ μικρών επιχειρήσεων. Η συνεργασία αυτή θα περιλαμβάνει εργασίες όσον αφορά:
 Βραχυπρόθεσμες προτεραιότητες
 —


text:
Εφαρμογή της στρατηγικής για την ανάπτυξη του τομέα των ΜΜΕ για τα έτη 2012-2020 και του αντίστοιχου σχεδίου δράσης σύμφωνα με τον νέο νόμο για τις ΜΜΕ, με τον αναθεωρημένο χάρτη πορείας της χώρας για την ανταγωνιστικότητα, καθώς και με την εθνική στρατηγική προσέλκυσης επενδύσεων και προώθησης των εξαγωγών για τα έτη 2016-2020 και το αντίστοιχο σχέδιο δράσης της.
 —
 Ανάπτυξη βιομηχανικής πολιτικής που επικεντρώνεται στην ανάπτυξη των υποδομών και την καινοτομία.
 —
 Αποτελεσματική εφαρμογή του προγράμματος για την ανταγωνιστικότητα των επιχειρήσεων και τις ΜΜΕ (COSME) το οποίο περιλαμβάνει πρωτοβουλίες όπως το «Enterprise Europe Network» (EEN), το πρόγραμμα Erasmus για νέους επιχειρηματίες, τη συνεργασία μεταξύ των συνεργατικών έργων κ.λπ., μέσω της ενίσχυσης της ικανότητας των σχετικών θεσμικών φορέων και του ιδιωτικού τομέα στη Δημοκρατία της Μολδαβίας.
 —
 Ανάληψη πρωτοβουλιών για την ενίσχυση των ικανοτήτων καινοτομίας, σύμφωνα με τη νέα πρωτοβουλία «EU4Innovation» που εγκαινιάσθηκε στο πλαίσιο της Ανατολικής Εταιρικής Σχέσης, προς ενθάρρυνση της ανάπτυξης μέτρων πολιτικής και κινήτρων στήριξης των καινοτόμων επιχειρήσεων.
 Μεσοπρόθεσμες προτεραιότητες
 —
 Εφαρμογή του χάρτη πορείας της χώρας και των συστάσεων της αξιολόγησης της πρωτοβουλίας SBA (Small Business Act).
 —
 Σύνδεση της ανάπτυξης των ΜΜΕ με τις ευκαιρίες που δημιουργεί η ΣΒΖΕΣ, μεταξύ άλλων μέσω δικτύων (στήριξης) επιχειρήσεων (όπως το Enterprise Europe Network) και συνεργατικών σχηματισμών, και την ολοκλήρωση της χάραξης ειδικής πολιτικής για τους συνεργατικούς σχηματισμούς εντός αυτού του πλαισίου.
 —
 Ενίσχυση του ρόλου των ενώσεων επιχειρήσεων και ΜΜΕ (συμπεριλαμβανομένων των κλαδικών ενώσεων) με σκοπό τη βελτίωση του διαλόγου μεταξύ του δημόσιου και ιδιωτικού τομέα.
 —
 Εφαρμογή του εννοιολογικού, νομοθετικού και επιχειρησιακού πλαισίου που αποτελεί κίνητρο για την ανάπτυξη της βιομηχανικής παραγωγής μέσω του εκσυγχρονισμού και της καινοτομίας ως δημιουργού θέσεων απασχόλησης, μεταξύ άλλων μέσω συνεργατικών σχηματισμών, εφόσον είναι οικονομικά σκόπιμο, στη Δημοκρατία της Μολδαβίας. Στο πλαίσιο αυτό, περαιτέρω ανάπτυξη και εφαρμογή της νέας βιομηχανικής πολιτικής.
 Μεταλλευτικά προϊόντα και πρώτες ύλες
 Τα μέρη θα ανταλλάσσουν πληροφορίες όσον αφορά μεταλλευτικά προϊόντα και πρώτες ύλες για την καλύτερη κατανόηση των στρατηγικών κατευθύνσεων και πολιτικών της κάθε πλευράς. Οι συζητήσεις θα πραγματοποιούνται στο πλαίσιο της ειδικής υποεπιτροπής.
 Τουρισμός
 Τα μέρη θα συνεργαστούν με σκοπό:
 Μεσοπρόθεσμες προτεραιότητες
 —
 Καθιέρωση επαφών για την ενίσχυση της ανάπτυξης ανταγωνιστικού και βιώσιμου τουριστικού κλάδου και την περιγραφή των μέτρων που απαιτούνται ώστε να ενταθεί η συνεργασία μεταξύ της Δημοκρατίας της Μολδαβίας και των οικονομικών φορέων της ΕΕ στον τομέα του τουρισμού.
 —
 Συνέχιση της ανταλλαγής βέλτιστων πρακτικών και γνώσεων, κατάρτισης και εκπαίδευσης στον τομέα του τουρισμού.
 Γεωργία και αγροτική ανάπτυξη
 Για τη συνεργασία όσον αφορά την εναρμόνιση της πολιτικής και της νομοθεσίας με την κοινή γεωργική πολιτική (ΚΓΠ) της ΕΕ, και ειδικότερα για την τήρηση των χρονικών δεσμεύσεων για τους συγκεκριμένους τομείς που ορίζονται στα σχετικά παραρτήματα της συμφωνίας σύνδεσης, τα μέρη θα συνεργαστούν με σκοπό:
 Βραχυπρόθεσμες προτεραιότητες
 —
 Εφαρμογή γενικού νόμου σχετικά με τις αρχές χορήγησης επιδοτήσεων στον τομέα της γεωργίας και της αγροτικής ανάπτυξης, ώστε να βελτιωθεί η εφαρμογή της πολιτικής στον τομέα αυτόν.
 —
 Ανάπτυξη των ικανοτήτων του Υπουργείου Γεωργίας και Τροφίμων στο πεδίο των στατιστικών και της οικονομικής ανάλυσης στον τομέα


text:
της γεωργίας.
 Μεσοπρόθεσμες προτεραιότητες
 —
 Ανάπτυξη και εφαρμογή της πολιτικής, του νομικού και του θεσμικού πλαισίου (που περιλαμβάνουν τις απαιτήσεις για την ασφάλεια των τροφίμων, την πολιτική ποιότητας, τη βιολογική γεωργία και τα πρότυπα εμπορίας) στον τομέα της γεωργίας και της αγροτικής ανάπτυξης.
 —
 Ανάπτυξη, προώθηση και εφαρμογή τομεακών προγραμμάτων για ειδικούς γεωργικούς κλάδους.
 —
 Βελτίωση της ανταγωνιστικότητας της γεωργικής παραγωγής και της διαφοροποίησης των οικονομικών δραστηριοτήτων σε αγροτικές περιοχές.
 —
 Κατάρτιση ενημερωμένου, διαφανούς κτηματολογίου ως βάσης για την παρακολούθηση των χρήσεων γης, καθώς και για τη διευκόλυνση της αγροτικής μεταρρύθμισης και του αναδασμού, με στόχο τη βελτίωση της διαρθρωτικής κατάστασης του τομέα γεωργικών ειδών διατροφής και την εφαρμογή πολιτικών για τη γεωργία και την αγροτική ανάπτυξη.
 —
 Βελτίωση της βιώσιμης χρήσης της γης στον τομέα των γεωργικών ειδών διατροφής.
 —
 Βελτίωση της βιώσιμης χρήσης των υδάτινων πόρων στον τομέα των γεωργικών ειδών διατροφής, με τη χρήση νέων τεχνολογιών.
 —
 Ανάπτυξη των ικανοτήτων της κεντρικής διοίκησης και των τοπικών διοικήσεων σχετικά με τις πολιτικές αγροτικής ανάπτυξης.
 —
 Ενίσχυση της ικανότητας του οργανισμού πληρωμών να διασφαλίζει τη διαφάνεια, την αποτελεσματικότητα και την προβλεψιμότητα των εκταμιευόμενων κρατικών ενισχύσεων.
 —
 Μείωση της ευαισθησίας του γεωργικού τομέα στους κλιματικούς κινδύνους.
 Κοινωνία των πληροφοριών / Ψηφιακή οικονομία και κοινωνία
 Τα μέρη θα συνεργάζονται για την ευθυγράμμιση του ψηφιακού περιβάλλοντος της χώρας με την ψηφιακή ενιαία αγορά της ΕΕ. Με τον τρόπο αυτό θα δημιουργηθούν στη Δημοκρατία της Μολδαβίας θέσεις εργασίας, ανάπτυξη και καινοτομία, ιδίως προς όφελος των νέων όσον αφορά τις ευκαιρίες εκπαίδευσης και απασχόλησης, σε τοπικό επίπεδο ή εξ αποστάσεως, και τις ευκαιρίες σύστασης επιχειρήσεων χαμηλού κεφαλαίου εκκίνησης. Ειδικότερα, τα μέρη θα συνεργαστούν για τη στήριξη της Δημοκρατίας της Μολδαβίας στην εφαρμογή του κεκτημένου της ΕΕ που αναφέρεται στα σχετικά παραρτήματα της συμφωνίας σύνδεσης, με σκοπό:
 Βραχυπρόθεσμες προτεραιότητες
 —
 Ενίσχυση της ανεξαρτησίας και της διοικητικής ικανότητας της εθνικής ρυθμιστικής αρχής για τις ηλεκτρονικές επικοινωνίες, ώστε να διασφαλιστεί η ικανότητά της να λαμβάνει τα κατάλληλα κανονιστικά μέτρα και να επιβάλλει την εφαρμογή των αποφάσεών της και όλων των εφαρμοστέων κανόνων και να μεριμνά για την τήρηση δίκαιων όρων ανταγωνισμού στις αγορές.
 —
 Προώθηση της εφαρμογής του ενιαίου ευρωπαϊκού αριθμού κλήσης έκτακτης ανάγκης 112 στη Δημοκρατία της Μολδαβίας.
 Μεσοπρόθεσμες προτεραιότητες
 —
 Ενίσχυση του ψηφιακού τομέα με την ανταλλαγή πληροφοριών και εμπειριών όσον αφορά την εφαρμογή της ψηφιακής ενιαίας αγοράς· την προώθηση στη Δημοκρατία της Μολδαβίας της ευθυγράμμισης με τη νομοθεσία, τις βέλτιστες πρακτικές και τα πρότυπα της ΕΕ, μεταξύ άλλων στους ακόλουθους τομείς: ηλεκτρονικό εμπόριο· προστασία δεδομένων μέσω της ανθεκτικότητας των δικτύων· καθορισμός εθνικής στρατηγικής για την ασφάλεια στον κυβερνοχώρο· ανάπτυξη ικανοτήτων της εθνικής ομάδας CERT· και καθορισμός του εθνικού μοντέλου για την ανάπτυξη ευρυζωνικών δικτύων σε αγροτικές περιοχές·
 —
 Βελτίωση του επιπέδου ασφάλειας στον κυβερνοχώρο και της προστασίας των δεδομένων προσωπικού χαρακτήρα στις ηλεκτρονικές επικοινωνίες, με σκοπό τη διασφάλιση της διαθεσιμότητας και της ακεραιότητας των ηλεκτρονικών δημόσιων υπηρεσιών και την αύξηση της εμπιστοσύνης των πολιτών σε αυτές τις υπηρεσίες.
 Δημόσια υγεία
 Τα μέρη θα συνεργαστούν όσον αφορά:
 Βραχυπρόθεσμες προτεραιότητες
 —
 Διευκόλυνση της ενεργού συμμετοχής της


text:
Δημοκρατίας της Μολδαβίας στο πρόγραμμα της ΕΕ για την υγεία 2014-2020.
 Μεσοπρόθεσμες προτεραιότητες
 —
 Ενθάρρυνση μεταρρυθμίσεων στον τομέα της υγείας και στήριξη της Μολδαβίας στην προετοιμασία της εφαρμογής του κεκτημένου της ΕΕ στον τομέα της υγείας, όπως αναφέρεται στα παραρτήματα της συμφωνίας σύνδεσης, ειδικότερα όσον αφορά τη νομοθεσία στους τομείς του ελέγχου του καπνού, της ποιότητας και ασφάλειας ουσιών ανθρώπινης προέλευσης (αίμα, ιστοί, όργανα και κύτταρα) και τις απειλές για την υγεία, σύμφωνα και με τις διεθνείς υποχρεώσεις της Δημοκρατίας της Μολδαβίας στο πλαίσιο της σύμβασης-πλαισίου για τον έλεγχο του καπνού και του Διεθνούς Υγειονομικού Κανονισμού.
 —
 Ενίσχυση της ετοιμότητας, της κατάρτισης και της επιδημιολογικής εποπτείας και ελέγχου των μεταδοτικών νοσημάτων, μεταξύ άλλων μέσω: 1) συμμετοχή της Δημοκρατίας της Μολδαβίας στο μεσογειακό πρόγραμμα για την κατάρτιση στον τομέα της επιδημιολογικής παρέμβασης (MediPIET)· 2) συνεργασία με το Ευρωπαϊκό Κέντρο Πρόληψης και Ελέγχου Νόσων· 3) διασφάλιση της ανάληψης ευθύνης εκ μέρους της χώρας και της βιωσιμότητας των εθνικών προγραμμάτων πρόληψης και ελέγχου του HIV, της φυματίωσης και της ηπατίτιδας· 4) ενίσχυση των προγραμμάτων ανοσοποίησης.
 —
 Διασφάλιση της προσχώρησης στο πρωτόκολλο για την εξάλειψη του λαθρεμπορίου προϊόντων καπνού και συνεπακόλουθη εφαρμογή του.
 —
 Ενίσχυση της εθνικής πολυτομεακής δράσης για την καταπολέμηση της αντοχής στα αντιμικροβιακά, μεταξύ άλλων με την ενίσχυση της εποπτείας, της συνετής χρήσης αντιμικροβιακών και του ελέγχου των λοιμώξεων σε χώρους υγειονομικής περίθαλψης.
 Πολεοδομικός σχεδιασμός και κατασκευές
 Μεσοπρόθεσμες προτεραιότητες
 —
 Εφαρμογή του κώδικα πολεοδομικού σχεδιασμού και κατασκευών για τα έτη 2017-2020, μέσω της κατάρτισης και έκδοσης του παράγωγου δικαίου (νομοσχέδια και κυβερνητικές αποφάσεις) σύμφωνα με τη «Στρατηγική της Μολδαβίας για το 2020».
 —
 Λήψη μέτρων για τη διασφάλιση των προγραμμάτων πολεοδομικού σχεδιασμού σε εθνικό, περιφερειακό και τοπικό επίπεδο, καθώς και ρυθμιστικών σχεδίων και σχεδίων δημοτικής ανάπτυξης, με σκοπό την προώθηση πολιτικής ολοκληρωμένης περιφερειακής ανάπτυξης.
 Περιφερειακή ανάπτυξη
 Τα μέρη θα συνεργαστούν στο πλαίσιο των πολιτικών περιφερειακής ανάπτυξης, και του διαλόγου ΕΕ — Δημοκρατίας της Μολδαβίας για την περιφερειακή πολιτική, ενόψει των προσπαθειών της Δημοκρατίας της Μολδαβίας όσον αφορά:
 Βραχυπρόθεσμες προτεραιότητες
 —
 Μεγαλύτερη συμμετοχή της Δημοκρατίας της Μολδαβίας στη στρατηγική της ΕΕ για την περιοχή του Δούναβη με σκοπό να επωφεληθεί από την ανταλλαγή εμπειριών και βέλτιστων πρακτικών με τις συμμετέχουσες περιφέρειες των κρατών μελών της ΕΕ.
 —
 Βελτίωση των θεσμικών ρυθμίσεων και δημιουργία κατάλληλης δυναμικότητας σε εθνικό/περιφερειακό/τοπικό επίπεδο για συμμετοχή σε όλα τα προγράμματα διασυνοριακής συνεργασίας (ΔΣΣ).
 —
 Έναρξη συμμετοχής στα προγράμματα διασυνοριακής συνεργασίας 2014-2020 του ΕΜΓ (κοινό επιχειρησιακό πρόγραμμα Ρουμανίας / Δημοκρατίας της Μολδαβίας και κοινό επιχειρησιακό πρόγραμμα Εύξεινου Πόντου) και στο διακρατικό πρόγραμμα για την περιοχή του Δούναβη. Συνέχιση της εφαρμογής του Προγράμματος Εδαφικής Συνεργασίας της Ανατολικής Εταιρικής Σχέσης μεταξύ Δημοκρατίας της Μολδαβίας — Ουκρανίας.
 Μεσοπρόθεσμες προτεραιότητες
 —
 Εφαρμογή της στρατηγικής περιφερειακής ανάπτυξης της Δημοκρατίας της Μολδαβίας για την περίοδο 2016-2020, σύμφωνα με την ατζέντα 2020 της Μολδαβίας, σε ολόκληρη την επικράτεια της χώρας, με σκοπό τη στήριξη μιας περισσότερο ισόρροπης ανάπτυξης της χώρας συνολικά.
 —
 Ειδικότερα, στο πλαίσιο του στόχου διασφάλισης βιώσιμης οικονομικής ανάπτυξης που ορίζεται στη στρατηγική περιφερειακής ανάπτυξης της Δημοκρατίας της Μολδαβίας, προώθηση της περιφερειακής οικονομικής εξειδίκευσης


text:
και καινοτομίας, της επιχειρηματικότητας και της ενίσχυσης του δυναμικού ανταγωνιστικής οικονομικής ανάπτυξης των αστικών κέντρων, και προώθηση της έννοιας της έξυπνης εξειδίκευσης για τον σχεδιασμό στρατηγικών έρευνας και καινοτομίας.
 —
 Ενίσχυση της θεσμικής και επιχειρησιακής ικανότητας εθνικών, περιφερειακών και τοπικών οργανισμών στον τομέα της περιφερειακής ανάπτυξης, συμπεριλαμβανομένων εργασιών για την ανάπτυξη αποτελεσματικού συστήματος πολυεπίπεδης διακυβέρνησης και σαφούς διάκρισης αρμοδιοτήτων.
 —
 Ενίσχυση της συμμετοχής των ενδιαφερόμενων φορέων σε περιφερειακό και τοπικό επίπεδο και παγιοποίηση της εταιρικής σχέσης μεταξύ όλων των μερών που συμμετέχουν στη διαδικασία περιφερειακής ανάπτυξης.
 —
 Μεγαλύτερη συμμετοχή της στη στρατηγική της ΕΕ για την περιοχή του Δούναβη με σκοπό να επωφεληθεί η Δημοκρατία της Μολδαβίας από την ανταλλαγή εμπειριών και βέλτιστων πρακτικών με τις συμμετέχουσες περιφέρειες των κρατών μελών της ΕΕ σε μια σειρά θεμάτων, συμπεριλαμβανομένων εκείνων που καλύπτονται από τη συμφωνία σύνδεσης.
 Αλιεία και ναυτιλιακή πολιτική
 Τα μέρη θα συνεργαστούν με σκοπό:
 Βραχυπρόθεσμες προτεραιότητες
 —
 Ανάπτυξη ολοκληρωμένης προσέγγισης των θαλάσσιων υποθέσεων με τον ορισμό ενός εθνικού σημείου επαφής και τη συμμετοχή στις πρωτοβουλίες της ΕΕ για ολόκληρη τη θαλάσσια λεκάνη, με σκοπό τον εντοπισμό τομέων κοινού ενδιαφέροντος για τη συνεργασία και την εκπόνηση έργων στην περιοχή του Ευξείνου Πόντου.
 Μεσοπρόθεσμες προτεραιότητες
 —
 Εντατικοποίηση της συνεργασίας και των εργασιών για τη βιώσιμη αλιεία στον Εύξεινο Πόντο, τόσο σε διμερές όσο και σε πολυμερές πλαίσιο, σύμφωνα με τη Δήλωση του Βουκουρεστίου 2016 όλων των παράκτιων κρατών, βάσει μιας προσέγγισης οικοσυστήματος στη διαχείριση της αλιείας.
 —
 Αύξηση της διοικητικής, επιστημονικής και τεχνικής συνεργασίας για την ενίσχυση της παρακολούθησης και του ελέγχου των αλιευτικών δραστηριοτήτων και της εμπορίας προϊόντων αλιείας και της ιχνηλασιμότητάς τους, με στόχο την αποτελεσματική καταπολέμηση της παράνομης, λαθραίας και άναρχης αλιείας (ΠΛΑ αλιεία).
 2.7. Συνδεσιμότητα, ενεργειακή απόδοση, δράση για το κλίμα, περιβάλλον και πολιτική προστασία
 Ενέργεια
 Τα μέρη θα συνεργαστούν για τη βελτίωση της ενεργειακής ασφάλειας μέσω της αυξημένης διαφοροποίησης, καθώς και για τη αύξηση της ενεργειακής απόδοσης και της χρήσης ανανεώσιμων πηγών ενέργειας. Κοινός στόχος παραμένει η δημιουργία ανταγωνιστικής και διαφανούς αγοράς ενέργειας στη Δημοκρατία της Μολδαβίας και η πλήρης ενσωμάτωσή της στην ενεργειακή αγορά της ΕΕ.
 Βραχυπρόθεσμες προτεραιότητες
 —
 Ενίσχυση της ANRE, μεταξύ άλλων μέσω της αποπολιτικοποίησης των διορισμών και της διαδικασίας παύσης διευθυντών, καθώς επίσης μέσω της αυτόνομης κατάρτισης προϋπολογισμού. Για τον σκοπό αυτό, η Δημοκρατία της Μολδαβίας θα εκδώσει νέο νόμο για τον ενεργειακό τομέα με διαφάνεια και χωρίς αποκλεισμούς και θα εφαρμόσει όλες τις συστάσεις του ελέγχου της ANRE που διενεργήθηκε από τη Γραμματεία της Ενεργειακής Κοινότητας.
 —
 Συνέχιση των ενεργειών για τη σταδιακή ενσωμάτωση της αγοράς ενέργειας της Δημοκρατίας της Μολδαβίας στην αγορά της ΕΕ.
 —
 Εφαρμογή της νέας νομοθεσίας για την ηλεκτρική ενέργεια («τρίτη δέσμη νομοθετικών μέτρων για την ενέργεια») με τη λήψη των προβλεπόμενων από τη νομοθεσία απαραίτητων μέτρων και την έκδοση της αναγκαίας παράγωγης νομοθεσίας.
 —
 Πλήρης υλοποίηση των δεσμεύσεων και εφαρμογή των συμφωνιών της Δημοκρατίας της Μολδαβίας, συμπεριλαμβανομένων όσων καθορίστηκαν στο πλαίσιο των στόχων των χρηματοδοτικών προγραμμάτων του ΔΝΤ, όπως η πλήρης ανάκτηση προηγούμενων δασμολογικών αποκλίσεων κατόπιν συστάσεων της Γραμματείας της Ενεργειακής Κοινότητας.
 —
 Εφαρμογή της νέας


text:
νομοθεσίας για το φυσικό αέριο («τρίτη δέσμη νομοθετικών μέτρων για την ενέργεια»).
 —
 Σύμφωνα με τις συστάσεις του ΔΝΤ, συνέχιση των εργασιών προς εξάλειψη των συσσωρευμένων χρεών στον τομέα της ενέργειας.
 —
 Λήψη μέτρων για το περαιτέρω άνοιγμα της αγοράς φυσικού αερίου.
 —
 Ολοκλήρωση του νομικού διαχωρισμού και προετοιμασία για τον πλήρη διαχωρισμό της Moldovatransgas, λαμβανομένης υπόψη της απόφασης του υπουργικού συμβουλίου της Ενεργειακής Κοινότητας σχετικά με το χρονοδιάγραμμα για τον διαχωρισμό του τομέα του φυσικού αερίου.
 —
 Εφαρμογή του χάρτη πορείας για τη βελτίωση των διασυνδέσεων φυσικού αερίου και ηλεκτρικής ενέργειας μεταξύ της Δημοκρατίας της Μολδαβίας και της Ρουμανίας. Ισότιμοι όροι ανταγωνισμού υπό την έννοια ισοδύναμων βασικών κανόνων όσον αφορά την πρόσβαση στην αγορά, τις υποδομές και το άνοιγμα της αγοράς, καθώς και συμβατά περιβαλλοντικά πρότυπα και πρότυπα ασφαλείας θα διευκολύνουν σημαντικά το εμπόριο ηλεκτρικής ενέργειας και φυσικού αερίου μεταξύ της ΕΕ και της Δημοκρατίας της Μολδαβίας στο μέλλον.
 —
 Ολοκλήρωση της εταιρικής αναδιάρθρωσης της Termoelectrica.
 —
 Βελτίωση και διασφάλιση της διαφάνειας των διαγωνισμών και των συμβάσεων προμήθειας ηλεκτρικής ενέργειας.
 —
 Βάσει του νόμου σχετικά με την προώθηση της χρήσης ενέργειας από ανανεώσιμες πηγές, ανάπτυξη μηχανισμών στήριξης, διοικητικών κανόνων και άλλων μέτρων που απαιτούνται για την προώθηση της ευρύτερης χρήσης ανανεώσιμων πηγών ενέργειας.
 —
 Κατάρτιση και εφαρμογή σχεδίου δράσης όσον αφορά τα στρατηγικά αποθέματα πετρελαίου σύμφωνα με την υποχρέωση της Ενεργειακής Κοινότητας.
 —
 Εναρμόνιση του νόμου για την ενεργειακή απόδοση των κτιρίων και θέσπιση κατάλληλων και διαφανών μηχανισμών στήριξης για τα μέτρα ενεργειακής απόδοσης τόσο για τα δημόσια κτίρια όσο και για τα νοικοκυριά.
 —
 Καθορισμός και εφαρμογή μέτρων για την αύξηση του ανταγωνισμού στις αγορές ηλεκτρικής ενέργειας και φυσικού αερίου και διαφοροποίηση των πηγών ενέργειας, διασφαλίζοντας παράλληλα την αποφυγή διακρίσεων μεταξύ των φορέων εκμετάλλευσης.
 —
 Λήψη μέτρων συμμόρφωσης με τον ή τους κανονισμούς για την ασφάλεια του εφοδιασμού.
 Μεσοπρόθεσμες προτεραιότητες
 —
 Λήψη περαιτέρω μέτρων για τη μείωση των απωλειών στα δίκτυα μεταφοράς και διανομής ηλεκτρικής ενέργειας, φυσικού αερίου και θέρμανσης.
 —
 Θέσπιση και εφαρμογή σχεδίου δράσης για την αύξηση του μεριδίου των ανανεώσιμων πηγών ενέργειας στο 17 % της συνολικής κατανάλωσης ενέργειας έως το 2020.
 —
 Θέσπιση νέου νόμου για την ενεργειακή απόδοση σύμφωνα με την οδηγία 2012/27/ΕΕ και συνέχιση της επέκτασης της σήμανσης σχετικά με την κατανάλωση ενέργειας και άλλων πόρων σε νέα προϊόντα.
 —
 Περαιτέρω ανάπτυξη του ανταγωνισμού στις αγορές ηλεκτρικής ενέργειας και φυσικού αερίου, με σκοπό την επίτευξη του αναγκαίου επιπέδου ρευστότητας που θα καθιστούσε δυνατή την ανάπτυξη οργανωμένων ανταγωνιστικών αγορών.
 —
 Βάσει περιοδικής αξιολόγησης των συνθηκών της αγοράς, εντοπισμός των βημάτων και μέτρων που πρέπει να ληφθούν για τη σταδιακή μετάβαση σε μηχανισμούς (ανταγωνιστικής) τιμολόγησης με βάση τους όρους της αγοράς.
 —
 Βελτίωση της μεθοδολογίας τιμολόγησης, ώστε να εξασφαλισθεί η διαφάνεια και η ανάκτηση του κόστους σύμφωνα με τις συστάσεις του ΔΝΤ και της Ενεργειακής Κοινότητας.
 —
 Εφαρμογή του πλήρους διαχωρισμού της Moldovagas και της Moldovatransgaz και θέσπιση νέων τιμολογίων στα σημεία εισόδου-εξόδου στον τομέα του φυσικού αερίου.
 —
 Καθορισμός και εφαρμογή μέτρων για την ενίσχυση της κοινωνικής στήριξης και προστασίας ευάλωτων καταναλωτών.
 —


text:
Ολοκλήρωση των ενεργειακών διασυνδέσεων με τη Ρουμανία (και/ή την Ουκρανία) και λήψη μέτρων προς την κατεύθυνση της ολοκλήρωσης της περιφερειακής αγοράς. Ισότιμοι όροι ανταγωνισμού υπό την έννοια ισοδύναμων βασικών κανόνων όσον αφορά την πρόσβαση στην αγορά, τις υποδομές και το άνοιγμα της αγοράς, καθώς και συμβατά περιβαλλοντικά πρότυπα και πρότυπα ασφαλείας θα διευκολύνουν σημαντικά το εμπόριο ηλεκτρικής ενέργειας και φυσικού αερίου μεταξύ της ΕΕ και της Δημοκρατίας της Μολδαβίας στο μέλλον.
 —
 Έναρξη επιγραμμικής ανταλλαγής δεδομένων για την περιβαλλοντική ακτινοβολία με τη διευκόλυνση της προσχώρησης της Δημοκρατίας της Μολδαβίας στην Ευρωπαϊκή Πλατφόρμα Ανταλλαγής Δεδομένων Ακτινοβολίας (Eurdep).
 —
 Επικαιροποίηση της ενεργειακής στρατηγικής 2030 σύμφωνα με τη νέα νομοθετική προσέγγιση και τα αποτελέσματα στον τομέα των διασυνδέσεων.
 Μεταφορές
 Τα μέρη θα συνεργαστούν για τη διασφάλιση της περαιτέρω εφαρμογής της νομοθεσίας της ΕΕ που αναφέρεται στα παραρτήματα της συμφωνίας σύνδεσης και για τη στήριξη της Δημοκρατίας της Μολδαβίας. Η συνεργασία αυτή θα περιλαμβάνει εργασίες όσον αφορά:
 Βραχυπρόθεσμες προτεραιότητες
 —
 Εφαρμογή του προγράμματος μεταρρύθμισης και αναδιάρθρωσης του τομέα των σιδηροδρόμων.
 —
 Επιτάχυνση των προσπαθειών για την εφαρμογή της νομοθεσίας της ΕΕ για τις αεροπορικές μεταφορές με σκοπό την πλήρη αξιοποίηση της συμφωνίας κοινού εναέριου χώρου μεταξύ της ΕΕ και της Δημοκρατίας της Μολδαβίας.
 —
 Καθιέρωση ελεύθερου και θεμιτού ανταγωνισμού στον τομέα των αερομεταφορών, ειδικότερα θέσπιση ρητρών για την παροχή πρόσβασης χωρίς διακρίσεις στο πλαίσιο της παραχώρησης του αερολιμένα του Κισινάου, και αποκατάσταση αποτελεσματικού ανταγωνισμού στον τομέα της επίγειας εξυπηρέτησης.
 Μεσοπρόθεσμες προτεραιότητες
 —
 Εφαρμογή της συνολικής στρατηγικής για τις μεταφορές και την εφοδιαστική για την περίοδο 2013-2022.
 —
 Διασφάλιση του ταμείου οδοποιίας με παράλληλη εξασφάλιση σταθερής χρηματοδότησης για την εφαρμογή συμβάσεων συντήρησης βάσει επιδόσεων.
 —
 Εφαρμογή των αναγκαίων μεταρρυθμίσεων ώστε η Δημοκρατία της Μολδαβίας να αφαιρεθεί το συντομότερο δυνατό από τη «μαύρη λίστα» του μνημονίου συνεννόησης των Παρισίων.
 —
 Ανάπτυξη υποδομών, ιδίως με την προετοιμασία και εκτέλεση περαιτέρω έργων για την ανάπτυξη του επεκταθέντος κεντρικού δικτύου ΔΕΔ-Μ, όπως συμφωνήθηκε στην υπουργική σύνοδο για το ΔΕΔ-Μ στο Ρότερνταμ το 2016.
 —
 Τα κράτη μέλη της ΕΕ θα εξετάσουν τη δυνατότητα σταδιακού ανοίγματος της αγοράς των οδικών μεταφορών με βάση την πρόοδο που έχει σημειώσει η Δημοκρατία της Μολδαβίας ως προς τη μεταφορά του σχετικού κεκτημένου της ΕΕ.
 Περιβάλλον
 Τα μέρη θα συνεργαστούν για να προετοιμάσουν την εφαρμογή του δικαίου της ΕΕ και των διεθνών προτύπων, ειδικότερα με στόχο:
 Βραχυπρόθεσμες προτεραιότητες
 —
 Διασφάλιση της συνέχειας των διοικητικών μεταρρυθμίσεων και την ανάπτυξη κατάλληλης διοικητικής ικανότητας για την εφαρμογή του κεφαλαίου της συμφωνίας σύνδεσης που αφορά το περιβάλλον.
 —
 Επίτευξη προόδου όσον αφορά την εναρμόνιση με το περιβαλλοντικό κεκτημένο μέσω της έγκρισης του βασικού νομικού πλαισίου για τον τομέα, και συγκεκριμένα των νόμων για την προστασία του αέρα, τις χημικές ουσίες και τις βιομηχανικές εκπομπές (ολοκληρωμένη πρόληψη και έλεγχος της ρύπανσης).
 —
 Εφαρμογή των νόμων για τη στρατηγική περιβαλλοντική εκτίμηση και για τη διαχείριση των αποβλήτων.
 —
 Ανάπτυξη και έγκριση μηχανισμών για την εφαρμογή της εκτίμησης περιβαλλοντικών επιπτώσεων (ΕΠΕ) και της στρατηγικής περιβαλλοντικής εκτίμησης (ΣΠΕ), με σκοπό την ενσωμάτωση του περιβάλλοντος ως οριζόντιου θέματος στους άλλους βασικούς τομείς πολιτικής.


text:
—
 Ανάπτυξη και έγκριση των εθνικών στρατηγικών, προγραμμάτων και σχεδίων για την προστασία του αέρα, τη διαχείριση των χημικών ουσιών και τη διαχείριση των υδάτων.
 Μεσοπρόθεσμες προτεραιότητες
 —
 Έκδοση των απαραίτητων εκτελεστικών νομοθετικών πράξεων σε διάφορους περιβαλλοντικούς κλάδους, ειδικότερα όσον αφορά την ποιότητα και τη διαχείριση των υδάτων, τη διαχείριση των αποβλήτων, τη διαχείριση των χημικών ουσιών, την προστασία της φύσης, την ποιότητα του αέρα και τη βιομηχανική ρύπανση, για την εκπλήρωση των υποχρεώσεων που περιγράφονται στη συμφωνία σύνδεσης.
 —
 Προώθηση της ανάπτυξης της πράσινης οικονομίας στη Δημοκρατία της Μολδαβίας.
 —
 Διασφάλιση της συνέχισης της εφαρμογής της περιβαλλοντικής στρατηγικής για τα έτη 2014-2023 και των εθνικών στρατηγικών για την ύδρευση και αποχέτευση, τη διαχείριση των αποβλήτων και τη διατήρηση της βιοποικιλότητας.
 —
 Επανεξέταση του νόμου περί διαχείρισης των αποβλήτων, προκειμένου να εξετασθεί η δυνατότητα ενίσχυσης των περιβαλλοντικών διατάξεων.
 Δράση για το κλίμα
 Τα μέρη θα συνεργαστούν για την ενίσχυση του διαλόγου και της συνεργασίας όσον αφορά την κλιματική αλλαγή, με στόχο:
 Βραχυπρόθεσμες προτεραιότητες
 —
 Περαιτέρω επεξεργασία του χάρτη πορείας για την εφαρμογή της εθνικής καθορισμένης συνεισφοράς.
 Μεσοπρόθεσμες προτεραιότητες
 —
 Έναρξη εφαρμογής της Συμφωνίας των Παρισίων για την κλιματική αλλαγή.
 —
 Διασφάλιση της εφαρμογής της στρατηγικής για την προσαρμογή στην κλιματική αλλαγή και του σχεδίου δράσης της που καλύπτει την περίοδο μέχρι το 2020.
 —
 Έναρξη της εφαρμογής της αναπτυξιακής στρατηγικής χαμηλών εκπομπών που καλύπτει την περίοδο έως το 2030, με τήρηση της εθνικά καθορισμένης πρόθεσης συνεισφοράς της χώρας.
 —
 Βελτίωση του διοργανικού και διατομεακού συντονισμού και ενσωμάτωση του ζητήματος της προσαρμογής στην κλιματική αλλαγή και του μετριασμού της σε πολιτικές και σχέδια σε όλα τα επίπεδα.
 —
 Εναρμόνιση της νομοθεσίας της Δημοκρατίας της Μολδαβίας με τις εφαρμοστέες πράξεις της ΕΕ και τις διεθνείς πράξεις, όπως προβλέπεται από τη συμφωνία σύνδεσης, σύμφωνα με το οικείο παράρτημα ΧΙΙ.
 —
 Ενίσχυση της διαφάνειας του πλαισίου της Δημοκρατίας της Μολδαβίας όσον αφορά τη δράση για το κλίμα, ιδίως μέσω ενός ισχυρού εθνικού συστήματος για την παρακολούθηση και την υποβολή εκθέσεων σχετικά με τις πολιτικές για το κλίμα, τα μέτρα και τις εκπομπές αερίων του θερμοκηπίου με βάση το μοντέλο της ΕΕ.
 Πολιτική προστασία
 Τα μέρη θα συνεργαστούν με σκοπό:
 Βραχυπρόθεσμες προτεραιότητες
 —
 Ανάπτυξη ρυθμίσεων για ενίσχυση της διμερούς συνεργασίας στον τομέα της πολιτικής προστασίας με στόχο την προσέγγιση της Δημοκρατίας της Μολδαβίας με τον Μηχανισμό Πολιτικής Προστασίας της Ένωσης.
 —
 Προώθηση της υιοθέτησης και εφαρμογής των κατευθυντήριων γραμμών της ΕΕ για τη στήριξη του κράτους υποδοχής.
 —
 Έναρξη διαλόγου για τις πολιτικές πτυχές της πρόληψης καταστροφών, της ετοιμότητας και της αντίδρασης σε αυτές με την ανταλλαγή βέλτιστων πρακτικών, τη διοργάνωση κοινής κατάρτισης, ασκήσεων, επισκέψεων μελέτης, εργαστηρίων και την ανταλλαγή συνοπτικών διδαγμάτων που αποκομίστηκαν σε πραγματικές δράσεις έκτακτης ανάγκης και διεξαχθείσες ασκήσεις.
 —
 Συνέχιση της ανάπτυξης δραστηριοτήτων πρόληψης, με την εκπαίδευση, την κατάρτιση και την ενημέρωση του γενικού πληθυσμού, και ιδίως των νέων, για τους μείζονες κινδύνους.
 Μεσοπρόθεσμες προτεραιότητες
 —
 Διασφάλιση αποτελεσματικής επικοινωνίας σε 24ωρη βάση, συμπεριλαμβανομένης της έγκαιρης προειδοποίησης και της ανταλλαγής πληροφοριών για καταστάσεις έκτακτης ανάγκης ευρείας κλίμακας που επηρεάζουν την ΕΕ και


text:
τη Δημοκρατία της Μολδαβίας, καθώς και τρίτες χώρες στις οποίες τα μέρη παρεμβαίνουν για την αντιμετώπιση καταστροφών.
 —
 Διευκόλυνση της αμοιβαίας συνδρομής, ιδίως μέσω του μηχανισμού πολιτικής προστασίας της Ένωσης σε περίπτωση σοβαρών καταστάσεων έκτακτης ανάγκης, κατά περίπτωση, και με την επιφύλαξη της διαθεσιμότητας επαρκών πόρων.
 —
 Επίτευξη προόδου στην ανάπτυξη εκτίμησης του κινδύνου καταστροφών και χαρτογράφησης σε εθνική κλίμακα και στήριξη της ανάπτυξης του ηλεκτρονικού άτλαντα περιφερειακών κινδύνων (ERRA), καθώς και διασφάλιση της αποτελεσματικής χρήσης του σε εθνικό επίπεδο.
 —
 Βελτίωση της βάσης γνώσεων σχετικά με τους κινδύνους καταστροφών και τις οικονομικές απώλειες με την ενίσχυση της συνεργασίας για την προσβασιμότητα και τη συγκρισιμότητα δεδομένων.
 —
 Βελτίωση των πολιτικών πρόληψης, σύμφωνα με τις διατάξεις του κεκτημένου της ΕΕ και τις βέλτιστες πρακτικές, για τα μείζονα βιομηχανικά ατυχήματα στα οποία εμπλέκονται επικίνδυνα υλικά.
 —
 Βελτίωση της συνεργασίας που θα οδηγήσει σε πιο ανθεκτικό σύστημα πολιτικής προστασίας και διαχείρισης του κινδύνου καταστροφών της Δημοκρατίας της Μολδαβίας με βάση τις βέλτιστες πρακτικές της ΕΕ και στενότερη συνεργασία με τον μηχανισμό πολιτικής προστασίας της ΕΕ.
 2.8. Κινητικότητα και διαπροσωπικές επαφές
 Εκπαίδευση, κατάρτιση και νεολαία
 Τα μέρη θα συνεργαστούν με στόχο τον γενικό εκσυγχρονισμό και τη μεταρρύθμιση της εκπαίδευσης, ώστε να ανταποκρίνεται στις ανάγκες των νέων και της χώρας, να είναι ισότιμη για τους μαθητές και τους σπουδαστές όλων των κοινωνικών ομάδων και γεωγραφικών περιοχών, αποτελεσματική ως προς τη χρήση των πόρων και να εμπνέει εμπιστοσύνη στην κοινωνία με την καλή ποιότητα του ανθρώπινου δυναμικού της και των αποτελεσμάτων της, καθώς και των συστημάτων κατάρτισης και νεολαίας στη Δημοκρατία της Μολδαβίας. Η συνεργασία αυτή θα περιλαμβάνει εργασίες όσον αφορά:
 Βραχυπρόθεσμες προτεραιότητες
 —
 Περάτωση της έκδοσης όλων των διατάξεων, ώστε να καταστεί δυνατή η πλήρης εφαρμογή του νέου εκπαιδευτικού κώδικα σε όλες τις βαθμίδες της εκπαίδευσης.
 —
 Αύξηση της διοικητικής ικανότητας του Υπουργείου Παιδείας και των υπαγόμενων σε αυτό φορέων.
 —
 Θέσπιση συστήματος δεικτών εκροών που αντικατοπτρίζουν τη σημασία των αποτελεσμάτων που επιτυγχάνει το εκπαιδευτικό σύστημα.
 —
 Βελτίωση της ποιότητας της αρχικής κατάρτισης των εκπαιδευτικών, της ποιότητας των διαδικασιών πρόσληψης και της ελκυστικότητας των θέσεων εργασίας στον τομέα της εκπαίδευσης, μεταξύ άλλων με το ύψος της οικονομικής επιβράβευσης.
 —
 Προώθηση της συστημικής συνεργασίας μεταξύ του εκπαιδευτικού συστήματος και του ιδιωτικού τομέα για την ικανοποίηση των αναγκών της αγοράς εργασίας.
 —
 Συνέχιση και κατάλληλη χρηματοδότηση της μεταρρύθμισης της επαγγελματικής εκπαίδευσης και κατάρτισης, προς ανταπόκριση στους στόχους της στρατηγικής ανάπτυξης της ΕΕΚ και του συναφούς σχεδίου δράσης (2013-2020) και τις ανάγκες της αγοράς εργασίας.
 —
 Θέσπιση νομικού πλαισίου για τις τομεακές επιτροπές.
 —
 Διεξαγωγή κοινών δραστηριοτήτων και ανταλλαγών που προωθούν περαιτέρω την ένταξη της Δημοκρατίας της Μολδαβίας στον ευρωπαϊκό χώρο τριτοβάθμιας εκπαίδευσης, στο πλαίσιο της προσχώρησής της στη διαδικασία της Μπολόνιας.
 —
 Ενίσχυση της ακαδημαϊκής συνεργασίας, της ανάπτυξης ικανοτήτων και της κινητικότητας σπουδαστών και προσωπικού μέσω του προγράμματος Erasmus+ και της κινητικότητας και κατάρτισης ερευνητών μέσω των δράσεων Marie Skłodowska-Curie.
 —
 Πλήρης λειτουργία στην πράξη του τίτλου VII του εκπαιδευτικού κώδικα (διά βίου μάθηση), σε συνεργασία με το Υπουργείο Εργασίας.
 —
 Προώθηση της συμμετοχής των ενδιαφερόμενων φορέων


text:
σε όλες τις μορφές της διά βίου μάθησης για συνεχή επαγγελματική εξέλιξη προκειμένου να έλθουν πιο κοντά στις ανάγκες της αγοράς εργασίας.
 —
 Εκτέλεση της εφαρμογής της εθνικής στρατηγικής ανάπτυξης του τομέα της νεολαίας.
 —
 Βελτίωση των ανταλλαγών και της συνεργασίας στον τομέα της άτυπης εκπαίδευσης για νέους και νέους εργαζόμενους, ως μέσου προώθησης του διαπολιτισμικού διαλόγου και στήριξης της κοινωνίας των πολιτών, μεταξύ άλλων μέσω προγραμμάτων της ΕΕ στον τομέα της νεολαίας.
 Μεσοπρόθεσμες προτεραιότητες
 —
 Διασφάλιση της σταθερής συμμετοχής στο πρόγραμμα PISA.
 —
 Συνέχιση των μεταρρυθμίσεων στη βασική εκπαίδευση, με στόχο την ενίσχυση της ποιότητας της εκπαίδευσης των διδασκόντων, τον εκσυγχρονισμό των προγραμμάτων σπουδών και τη μετάβαση στην ευρύτερη χρήση της αξιολόγησης των επιδόσεων.
 —
 Μείωση των ποσοστών πρόωρης εγκατάλειψης του σχολείου.
 —
 Σύνδεση της εκπαίδευσης με την έρευνα και την καινοτομία, καθώς και με το οικονομικό και κοινωνικό περιβάλλον.
 —
 Ενέργειες για τον εκσυγχρονισμό των δημόσιων ιδρυμάτων τριτοβάθμιας εκπαίδευσης, ιδίως με στόχο τον εξορθολογισμό του δικτύου, ώστε να καταστούν ελκυστικότερα και ανταγωνιστικότερα, και ενισχύοντας τη διαφάνεια στη διαχείριση των προσλήψεων προσωπικού.
 —
 Διεξαγωγή εξωτερικής αξιολόγησης και διαπίστευσης όλων των προγραμμάτων και για τους τρεις κύκλους σπουδών (πτυχίο, μεταπτυχιακό, διδακτορικό) και όλων των ιδρυμάτων τριτοβάθμιας εκπαίδευσης.
 —
 Διεξαγωγή εξωτερικής αξιολόγησης και διαπίστευσης των παρόχων εκπαίδευσης ενηλίκων.
 —
 Αύξηση της διά βίου μάθησης.
 —
 Εφαρμογή και στήριξη στρατηγικής προσέγγισης της επαγγελματικής εκπαίδευσης και κατάρτισης με σκοπό την προσαρμογή του συστήματος επαγγελματικής εκπαίδευσης και κατάρτισης της Δημοκρατίας της Μολδαβίας σύμφωνα με τον εκσυγχρονισμό των δομών επαγγελματικής εκπαίδευσης και κατάρτισης της ΕΕ, όπως επιδιώκεται μέσω της διαδικασίας της Κοπεγχάγης και των πράξεών της.
 —
 Συνέχιση της ενίσχυσης του συστήματος επαγγελματικής εκπαίδευσης και κατάρτισης μέσω της πλήρους εφαρμογής του σχεδίου δράσης της αναπτυξιακής στρατηγικής ΕΕΚ (2013-2020).
 Έρευνα και καινοτομία
 Τα μέρη θα συνεργαστούν με σκοπό:
 Βραχυπρόθεσμες προτεραιότητες
 —
 Έκδοση νέας τροποποίησης της νομοθεσίας για την έρευνα, με βάση την πρόσφατη επανεξέταση του συστήματος έρευνας στη Δημοκρατία της Μολδαβίας που πραγματοποιήθηκε μέσω του μηχανισμού στήριξης πολιτικής και σύμφωνα με τον νέο εκπαιδευτικό κώδικα.
 —
 Δημιουργία νέων δομών που θα αναλάβουν τον ρόλο του συντονισμού της έρευνας και καινοτομίας στο επίπεδο της κυβέρνησης.
 Μεσοπρόθεσμες προτεραιότητες
 —
 Διευκόλυνση της ένταξης της Δημοκρατίας της Μολδαβίας στον ευρωπαϊκό χώρο έρευνας (ΕΧΕ).
 —
 Προώθηση της συμμετοχής της Δημοκρατίας της Μολδαβίας στο πρόγραμμα «Ορίζοντας 2020».
 —
 Επίτευξη προόδου όσον αφορά την εφαρμογή της στρατηγικής για την έρευνα και ανάπτυξη μέχρι το 2020 του σχεδίου δράσης και της στρατηγικής για την καινοτομία 2013-2020 «Καινοτομία για ανταγωνιστικότητα», καθώς και των συστάσεων της αξιολόγησης από ομοτίμους του μηχανισμού στήριξης πολιτικής που προβλέπεται στο πρόγραμμα «Ορίζοντας 2020».
 —
 Ενίσχυση των ανθρώπινων, υλικών και θεσμικών πόρων με στόχο τη βελτίωση των ικανοτήτων έρευνας και καινοτομίας.
 —
 Ενσωμάτωση του θεματολογίου πολιτικής για την ανοικτή επιστήμη.
 Πολιτισμός, πολιτική στον οπτικοακουστικό τομέα και μέσα ενημέρωσης
 Πολιτισμός
 Τα μέρη θα συνεργαστούν με σκοπό:
 Βραχυπρόθεσμες προτεραιότητες
 —
 Προώθηση της εφαρμογής της σύμβασης της UNESCO του 2005 για την προστασία και την προώθηση της πολυμορφίας των πολιτισμικών εκφράσεων.
 —
 Προώθηση της συμμετοχής πολιτιστικών και οπτικοακουστικών φορέων της Δημοκρατίας της Μολδαβίας σε


text:
προγράμματα της ΕΕ, και ειδικότερα στο πρόγραμμα «Δημιουργική Ευρώπη».
 Μεσοπρόθεσμες προτεραιότητες
 —
 Συνεργασία για την ανάπτυξη πολιτιστικής πολιτικής χωρίς αποκλεισμούς στη Δημοκρατία της Μολδαβίας και τη διατήρηση και προώθηση της πολιτιστικής και φυσικής κληρονομιάς.
 —
 Ενίσχυση των ικανοτήτων για την ανάπτυξη πολιτιστικής επιχειρηματικότητας στους δημιουργικούς και πολιτιστικούς κλάδους (συμπεριλαμβανομένης της πολιτιστικής κληρονομιάς) και για την παροχή πολιτιστικών υπηρεσιών.
 Πολιτική στον οπτικοακουστικό τομέα και μέσα ενημέρωσης
 Τα μέρη θα συνεργαστούν για να προετοιμάσουν την εφαρμογή του δικαίου της ΕΕ που αναφέρεται στα παραρτήματα της συμφωνίας σύνδεσης. Η εν λόγω συνεργασία θα περιλαμβάνει στήριξη της Δημοκρατίας της Μολδαβίας στα εξής:
 Βραχυπρόθεσμες προτεραιότητες
 —
 Ενίσχυση της ικανότητας και της ανεξαρτησίας των ρυθμιστικών αρχών/φορέων για τα μέσα ενημέρωσης και ειδικότερα την προώθηση της πλήρους ανεξαρτησίας του συμβουλίου συντονισμού οπτικοακουστικών μέσων.
 —
 Τροποποίηση της νομοθεσίας προκειμένου να διασφαλισθεί ότι η δημόσια χρηματοδοτική βοήθεια για τα μέσα ενημέρωσης χορηγείται σύμφωνα με αυστηρά αντικειμενικά κριτήρια που ισχύουν ισότιμα για όλα τα δημόσια μέσα ενημέρωσης και ραδιοτηλεοπτικούς φορείς.
 —
 Από κοινού με την Ευρωπαϊκή Επιτροπή, διερεύνηση δυνατοτήτων συμμετοχής σε επιλεγμένα προγράμματα της ΕΕ και δραστηριότητες οργανισμών της ΕΕ που επικεντρώνονται στις χώρες της Ευρωπαϊκής Πολιτικής Γειτονίας (ΕΠΓ).
 —
 Κατάρτιση νέου νόμου για τη διαφήμιση σύμφωνα με τον υπό έκδοση νέο κώδικα για οπτικοακουστικά μέσα και τα ευρωπαϊκά πρότυπα, με σκοπό τον αποτελεσματικό ανταγωνισμό στον εν λόγω τομέα.
 Μεσοπρόθεσμες προτεραιότητες
 —
 Αντιμετώπιση της συγκέντρωσης της ιδιοκτησίας μέσων ενημέρωσης σύμφωνα με τις βέλτιστες πρακτικές της ΕΕ.
 —
 Προώθηση της θέσπισης νομοθεσίας στον οπτικοακουστικό τομέα σύμφωνα με τα ευρωπαϊκά πρότυπα. Ανταλλαγή απόψεων σχετικά με την πολιτική στον οπτικοακουστικό τομέα και τα ισχύοντα διεθνή πρότυπα. Συνεργασία για την καταπολέμηση του ρατσισμού και της ξενοφοβίας στον οπτικοακουστικό τομέα και στα μέσα μαζικής ενημέρωσης.
 Συμμετοχή σε οργανισμούς και προγράμματα της ΕΕ
 Μεσοπρόθεσμες προτεραιότητες
 Επισκόπηση της εφαρμογής του πρωτοκόλλου για τη συμμετοχή στα προγράμματα της ΕΕ με βάση την πραγματική συμμετοχή της Δημοκρατίας της Μολδαβίας σε συγκεκριμένα προγράμματα της ΕΕ.
 2.9. Ενημέρωση του κοινού και προβολή
 Βραχυπρόθεσμες προτεραιότητες
 —
 Εξασφάλιση εδραιωμένης επικοινωνίας σχετικά με τις ευκαιρίες και τις δεσμεύσεις της συμφωνίας σύνδεσης ΕΕ — Δημοκρατίας της Μολδαβίας, με επίκεντρο τη ΣΒΖΕΣ.
 Εξασφάλιση της σχετικής προβολής όλων των σχεδίων και προγραμμάτων της ΕΕ, καθώς και της προβολής του αντικτύπου τους, μέσω στενής συνεργασίας με τα μέσα ενημέρωσης, την κοινωνία των πολιτών και την επιχειρηματική κοινότητα σε τοπικό, περιφερειακό και εθνικό επίπεδο.
 (1) Κανονισμός (ΕΕ) 2017/371 του Ευρωπαϊκού Κοινοβουλίου και του Συμβουλίου, της 1ης Μαρτίου 2017, για την τροποποίηση του κανονισμού (ΕΚ) αριθ. 539/2001 του Συμβουλίου περί του καταλόγου τρίτων χωρών οι υπήκοοι των οποίων υπόκεινται στην υποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οι υπήκοοι των οποίων απαλλάσσονται από την υποχρέωση αυτή (αναθεώρηση του μηχανισμού αναστολής) (ΕΕ L 61 της 8.3.2017, σ. 1).
 (2) Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός


text:
για την Προστασία Δεδομένων) (ΕΕ L 119 της 4.5.2016, σ. 1).
 (3) Οδηγία (EE) 2016/680 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από αρμόδιες αρχές για τους σκοπούς της πρόληψης, διερεύνησης, ανίχνευσης ή δίωξης ποινικών αδικημάτων ή της εκτέλεσης ποινικών κυρώσεων και για την ελεύθερη κυκλοφορία των δεδομένων αυτών και την κατάργηση της απόφασης-πλαίσιο 2008/977/ΔΕΥ του Συμβουλίου (ΕΕ L 119 της 4.5.2016, σ. 89)
 (4) Οδηγία 2008/114/ΕΚ του Συμβουλίου, της 8ης Δεκεμβρίου 2008, σχετικά με τον προσδιορισμό και τον χαρακτηρισμό των ευρωπαϊκών υποδομών ζωτικής σημασίας, και σχετικά με την αξιολόγηση της ανάγκης βελτίωσης της προστασίας τους (ΕΕ L 345 της 23.12.2008, σ. 75).
 (5) Οδηγία (EE) 2016/1148 του Ευρωπαϊκού Κοινοβουλίου και του Συμβουλίου, της 6ης Ιουλίου 2016, σχετικά με μέτρα για υψηλό κοινό επίπεδο ασφάλειας συστημάτων δικτύου και πληροφοριών σε ολόκληρη την Ένωση (ΕΕ L 194 της 19.7.2016, σ. 1).
 (6) Οδηγία 2004/48/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με την επιβολή των δικαιωμάτων διανοητικής ιδιοκτησίας (ΕΕ L 157 της 30.4.2004, σ. 45).
 (7) Κανονισμός (ΕΕ) αριθ. 608/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, σχετικά με την τελωνειακή επιβολή των δικαιωμάτων διανοητικής ιδιοκτησίας και την κατάργηση του κανονισμού (ΕΚ) αριθ. 1383/2003 του Συμβουλίου (ΕΕ L 181 της 29.6.2013, σ. 15).
 (8) Κανονισμός (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με τις ευρωπαϊκές στατιστικές και την κατάργηση του κανονισμού (ΕΚ, Ευρατόμ) αριθ. 1101/2008 του Ευρωπαϊκού Κοινοβουλίου και του Συμβουλίου σχετικά με τη διαβίβαση στη Στατιστική Υπηρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο, του κανονισμού (ΕΚ) αριθ. 322/97 του Συμβουλίου σχετικά με τις κοινοτικές στατιστικές και της απόφασης 89/382/ΕΟΚ, Ευρατόμ του Συμβουλίου για τη σύσταση επιτροπής του στατιστικού προγράμματος των Ευρωπαϊκών Κοινοτήτων (ΕΕ L 87 της 31.3.2009, σ. 164).
 (9) Κανονισμός (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τη θέσπιση μιας κοινής ονοματολογίας των εδαφικών στατιστικών μονάδων (NUTS) (ΕΕ L 154 της 21.6.2003, σ. 1).


text:
 12.1.2017
 EL
 Επίσημη Εφημερίδα της Ευρωπαϊκής Ένωσης
 L 8/22
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 189/2015
 της 10ης Ιουλίου 2015
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2017/29]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2015/140 της Επιτροπής, της 29ης Ιανουαρίου 2015, περί τροποποίησης του κανονισμού (ΕΕ) αριθ. 965/2012 σχετικά με τον αποστειρωμένο θάλαμο πληρώματος πτήσης και για τη διόρθωση του εν λόγω κανονισμού (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 66ιδστ [κανονισμός (ΕΕ) αριθ. 965/2012 της Επιτροπής] του παραρτήματος XIII της συμφωνίας για τον ΕΟΧ προστίθεται η ακόλουθη περίπτωση:
 «—
 32015 R 0140: Κανονισμός (ΕΕ) 2015/140 της Επιτροπής, της 29ης Ιανουαρίου 2015 (ΕΕ L 24 της 30.1.2015, σ. 5).».
 Άρθρο 2
 Τα κείμενα του κανονισμού (ΕΕ) 2015/140 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 11 Ιουλίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 10 Ιουλίου 2015.
 Για τη Μεικτή Επιτροπή του ΕΟΧ
 Ο Πρόεδρος
 Atle LEIKVOLL
 (1) ΕΕ L 24 της 30.1.2015, σ. 5.
 (*1) Δεν έχουν αναφερθεί συνταγματικές απαιτήσεις.